
XK L'an si siere intal non de vio- 
lence e dal orôr. Ce che al è stât fat 
a Parîs al compuarte consecuencis 
inimagjinabilis in dute Europe e 
duncje i tocje ancje al nestri Friûl 
tignînt cont. Nus rivuarde di dongje 
pal probleme dai flus migratoris, 
ma ancje pe disposizion che il 
guvier al tignarà viers des riven- 
dicazions des minorancis. Che al 
sedi ben clâr che la concezion dal 
mont jihadist e je la negazion di 
ogni nestri principi di libertât e di 
democrazie. 

XK A son messazîrs di muart e di 
barbarie. Distruzi cheste bestie al è 
un dové. Cemît falu al risulte plui 
dificil. O crôt di interpretà il pinsîr 
comun a tancj furlans: cuintri lI- 
sis e Je inschiriade une coalizion 


Juste 40 agns indadr, il prin di 
Dicembar dal 1975, e je stade de- 
positade te Cancelarie de Cort di 
Cassazion a Rome la propueste di 
leg di iniziative popolàr che e do- 
mandave di fâ nassi ancje in Friûl 
la Universitàt, e che e varès cjapât 
sù 125 mil firmis. Une mobilitazion 
di no crodi: ma 40 agns dopo, ce re- 
stial di chel sium di un sfrancjament 
cultural de nestre int? Chei che le àn 
domandade e otignude a pensavin ae 
Universitàt di Udin tant che a une pa- 
lestre di cressite pai nestris zovins, 
une farie di ideis pe nestre tiere, un 
templi dal savé che al metès dongje 
la dimension internazionàl cu la cu- 
stodie de nestre identitàt storiche 
e cultural. A volevin insome, “une 
Universitàt che si bat pal Friùl”: in- 
vezit a àn otignt “un ateneu che si 
sbat dal Friùl”. Al pont che — lu à 
dit un dai p6cs profess0rs furlanisc] 
restàts, Sandro Fabbro, intune cun- 
vigne di resint — se si gjavàs l'articul 
costitutîf de Universitàt che al fevele 
in maniere esplicite dal leam di che- 
ste istituzion cul teritori, pe plui part 
i docents no bataressin voli, e tanc] a 
saressin fintremai contents. 


OCASION PIERDUDE 
Une des situazions plui adatis a dineà 
cheste acuse e sarès stade la cunvi- 
gne che a Otubar il Pd al à organizàt 
a Udine che e à riclamàt chenti ancje 
la ministre Stefania Giannini. Tantis 
polemichis a son vignudis far par vie 
dal fat che la politiche no jentre di- 
spès intune istituzion che e varès di 
mantignîsi libare e pluraliste, cence 
fasi doprà di chest o di chel schi- 
riament politic. E cussì, un trop di 

Dree Valcic 


di stàts che in duc chescj mês no 
à otignt di un pont di viste militàr 
risultàts preseabii. Dome i comba- 
tents curdis, cjale câs une minoran- 
ce nazionâl, a àn resistàt dal imprin 
e dopo riconcuistàt, man a man, lis 
lôr citàt e lis lôr vilis. 

XEK E cui dispatriàts cemût le me- 
tìno? Ju calcolìno duc] teroriscj po- 
tenziài, se no vué, 1 lôr Da doman? 
E se invezit ju acetìn, ce gjenar di 
ospitalitàt civîl sino in stàt di ufrî? 
XEK O forsit volìno che ancje lis 
nestris perifariis si trasformin in 
tantis “banlieue” fûr control e incu- 
badoris di gnûfs “martars” in non di 
Allah? Al sucêt za in altris regjons, 
ma ancje dai nestris cjàf lûcs a rivin 
segnài di degrât pericolòs. 

XK O vin però intes nestris mans un 


strument preziòs par frontà chescj 
moments: la nestre storie. Ché che 
nus conte cemît che, intai secui, 
o sin rivàts a integrà inte nestre 
civiltàt ducj i invas@rs. O rivarìn 
ancje cheste volte, pûr che chest 
nestri mt di interpretà la vite al 
vedi la pussibilitàt di esercità la sô 
influence. 

XK Si clamin valòrs, a son il nestri 
dna. A deventin propositîfs, prati- 
cabii e vincidòrs se metàts in stàt 
di produsi ideis, progjets, organiza- 
zion civîl e sociâl. 

XK Cheste costruzion si clame au- 
tonomie, e il terorisim islamic no 
dome a ‘ndi è nemì par principi, ma 
e deventarà ocasion di altre peri- 
colositât cuant che, in non de lote 
cuintri di chel, si domandaran plui 


Il Retor si smentee 


de cuestion furlane 


cun le ministre, 





e sì che al veve 


dome di fà il postin... 


Redazion 


“furlaniscj” (cussì il “Messaggero 


Veneto” al clame chei che a disin 
e a fasin alc a pro de nestre tiere) 
al à decidît di pandi il so marum 
cuntune manifestazion che e veve la 
ambizion di contesta il retôr Alberto 
Felice De Toni pe sô sielte di “vendi” 





l'ateneu al Pd talian. Pàr rispietant 
la lôr opinion, forsit la polemiche 
di fâ in chest câs e sarès stade une 
altre. Ciert, resons di elegance e di 
oportunitàt a varessin conseàt di no 
vierzi in gran pompe la Universitàt 
ae fieste di un singul partît. Ma ae 


struments di control. 

XK La campagne che e invide a 
rinunzià a spazis di libertàt per- 
sonàl par consintî plui sigurece e 
je za scomengade. Ché publiche no 
intardarà. 

X% Cui olsaraial domanda un refe- 
rendum par riformà la Regjon, cui 
laraial in place par difindint la au- 
tonomie? Cui cjaparaial la peraule 
cuintri un guvier centralist che al 
ofint la democrazie parlamentàr? 
XK Par cui che si ustinarà in 
chestis bataiis, la acuse di “tradi- 
ment”, di ‘complicitàt’, di Jessi 
nemîs di un stàt impegnàt cuintri 
il pericul numar un, e je za scrite. 
XK O lann distès indenant: o sin 
feminis e oms libars. 


O fin furlans.. E 


fin, cun ché di miorà la Universitàt 
e dà gnovis oportunitàts ai furlans, si 
podarès gloti chest e altri. Il proble- 
me invezit al è une vore plui concret. 
E al rivuarde problemis che nissun, 
nancje chei che a manifestavin di fûr 
dal Toppo Wassermann, al à denun- 
ziàt, ven a stài la disparitàt in tier- 
mins di finanziaments dal sisteme de 
cognossince in Friûl rispiet a chel di 
Triest, e soredut il fat che za di tré 
agns il nestri ateneu nol pues plui 
previodi ad implen une didatiche e 
la formazion dai insegnants in ma- 
rilenghe. 


UN POSTIN PÒC FURLAN 
Chestis a saressin stadis robis che 
il retôr al varès vût di discuti cul 
ministri par vê dutis lis garanziis 
che pe nestre universitàt a saran i 
impresc] finanziaris e normatîfs par 
lâ indevant a fà simpri mër un lavòr 
complès ma necessari. Ven a stà, 
produsi une classe dirigente che no 
sedi furlane dome par câs, ma par 
cussience e braùre. Nol risulte che 
il retôr al vedi frontàt cu la Giannini 
nancje une des dôs tematichis, ancJe 
se 1 ben informàts a disin che su la 
cuistion dal furlan nol varès vôût di fà 
nuie di plui che consegna ae mini- 
stre une letare za prontade di Arlef e 
Regjon, che e sclarive ben ce che al 
covente fà parrisolvi il probleme. Ma 
il retòr come postin nol à funzionàt: 
e la letare in man ae Giannini no je 
mai rivade. Si viòt che in ché dì De 
Toni al jere Felice, ma no furlan. Se 
no, si sarès inacuart di vê un lavôr di 
puartà indevant fin insom. E in che 
volte 1 ‘“furlaniscJ”, ma ancje duc] i 


furlans, no varessin vût nuie ce dî. E 





sul Muselibri 





Un biel ricognossiment pe «La Patrie 
dal Friàl»: intal mês passat o sin 
rivàtsa9.0001scrits ae nestre pagjine 
Facebook. Un imprest che nus per- 
met di seguî di plui la atualitàt (ancje 
se la nestre passion e je la riflession), 
metisi in contat diret cui letòrs e fâsi 
cognossi. Come cuant che, a Otubar, 
publicant un semplig cartel cui eròrs 
fats de Ferrero-Nutella, o sin stàts 
citàts dal Corriere della Sera. 

IL SFUEL Il cdr de nestre testade 
al reste simpri il sfuei, che al à il 
compit di tirà dongje e di fà ordin 
in dutis chestis informazions che nus 
vegnin, stimolà cun riflessions e fà 
servizis gjornalistics che i altris no 
fasin (nol fos altri par chel voli fur- 
lanist che o vin dome nô). 

IL SÎT_Po dopo al ven il sît www. 
lapatriedalfriul.org, che al à funzion 
di archivi, li che si puedin cjatà duc) 
i articui jessûts, a partî dal mês dopo 
de publicazion. (Si met ancje cualchi 
anticipazion dal més in cors, par dà 
une cerce). 

IL SISTEME_ Un sisteme edito- 
riàl, duncJe, che si è insioràt tant tai 
agns in gracie dal sfuarg de redazion, 
pal plui volontari. Un sisteme che si 
podarès infuartî e miorà: lis ideis che 
o vin a son tantis. 

Par fà chest però o vin bisugne de 
vuestre man: abonaitsi e fasét co- 
gnossi il nestri gjornâl ai amîs. «Par 
un Friàl plui furlan»! eg Redazion 

La redazion de «La Patrie dal Friûl» 
e fàs i miòr auguris di buinis fiestis 
a ducj i letòrs e a lis lôr fameis. 
Si tornin a viodi a Fevrâr 
(in Zenar il gjornal al polse). 
Bon Nadal, bon principi e bon 
finiment, che Diu us dei dal ben, 
par chest an e par chel cu ven. 

i comitàts che (a voltis) a vincin 


A son simpri di plui i fàcs impiats 
inte mont e te pedemontane dal 
Friùl, di bande de int che no vol 
rassegnàsi a gloti dut ce che la po- 
litiche e la economie a àn cirût di 
imponi tai ultins dîs, cuindis agns. 
Comitàts, coordenaments, grups di 
citadins stracs di jessi sotans, rivàts 
adore cun indurance, in plui di cual- 
chi càs, a otignî reson. 





ELETRODOT 


Il nestri zîr ator pal teritori al partìs 


di une des bataiis plui datadis, ven a 
stài ché cuintri l'eletrodot. Chi il cûr 
de lote al bat tra Curguvint e Paluce 
in gracie di Carnia In Movimento, 
la associazion inmaneade da Renato 
Garibaldi e tancj zovins tor il 2003, 
cuant che 1 progjets di une linie 
energjetiche transfrontaliere Italie- 
Austrie, di Wurmlach a Samblâc di 
Cjavag, a àn tacât a circolâ in te val 
de Rot. Manifestazions di place, pro- 
testis, incuintris tai paîs e aleancis 
cui carinzians a son rivadis adore 
di smovi lis cussiencis e, planc a 
planc, di intardâ l'iter burocratic 
fasint modificà i progjets che a ve- 
vin un impat ambientâl notevul. Il 
pericul nol è dal dut superât parcè 
che al Ministeri des Ativitâts pro- 
dutivis e dal Ambient il percors 
autorizatîf al è ancjemò in pîts. La 
Regjon e i Comuns di bande lôr a 
àn domandât che se la opare si à par 
fuarce di realizâ, che e sedi sot tiere 
eno aerie, stant tra l'altri il “no” rivât 
dal Consei di Stât austriac rispiet al 
colegament proponût de cuardade 
Pittini-Fantoni-Burgo. Di Rome, al 


moment, no son gnovis. 





David Zanirato 


AGHE 

Altre bataie e je chê su pe aghe: in 
chest câs, il moviment al è deventât 
cul passâ dai agns trasversâl a pet di 
diviers paîs e valadis. Motôr di dut 
al è Franceschino Barazzutti, ex sin- 
dic di Cjavag al timp de ricostruzion, 
che al à dade vite al Comitàt tutele 
aghis dal bacin montan dal Tiliment, 
sburtàt prin di dut cuintri de proli- 
ferazion di centralinis idroeletrichis 
che a àn lassât a sut i flums de mont 
e po dopo cuintri Carniacque e la 
gjestion dal servizi idric integràt. 
Cun lui si son agregats il Comitàt 
Aghelibare di Paluce, vuidàt di 
Antonino Galassi, il Comitàt “Per 
Altre Strade Dolomiti” di For Disot 
(nassùt ai timps par contrastà il 
colegament autostradàl tra A23 e 
A27 passant pe val Tiliment), il 
Comitàt “No centralina idroelettrica 
Ponte Rop” di Resie, l'Sos Chiarsò 
di Paular e il Comitàt Val Dean di 
Davàr, rapresentàt di Paolo Querini. 
In chest câs, dome cumò che si rive 
al grop, cuntun sisteme di gjestion 
destinàt a finî in mans furlanis (e for- 
sit ancJe emilianis, tra un pdc), la int 
si sta inacuarzint de impuartance dal 
teme e di setemane in setemane si 
moltiplichin lis assembleis tes vala- 


dis par discuti di chesc) argoments. 





IL LAT 
Leade al teme da la aghe no si pues 
dismenteà la ativitàt dal Comitàt pe 
difese e pe valorizazion dal Lët di 
Cjavag, vuidàt di Dino Rabassi di 
Dalès che, simpri in cunvigne cul 


Comitàt di Barazzutti, si son in- 
schiriats par bloca il dopleament de 
centràl Edipower di Samblac che e 
varès penalizàt ancjemò di plui il làt 
e il so paisag. Une azion inspirade no 
dome a dî di no, ma ancje cul obietff 
di tornà a naturaliza il bacin midiant 
la idee di un scaric in stàt di puartà 
fûr dal lat la aghe glagade che e rive 
des turbinis dal implant. Il sucès di 
cheste posizion al è stàt significatîf, 
tant che la Regjon si è impegnade a 
tignî cont di dut chest tal plan des 
aghis. 


TRIBUNAL 

Cui che invezit al à tirât un pôc i 
rems in barcje a son chei dal Comitàt 
pal Tribunal di Tumieg, dopo tré 
agns di lote par evità che a sierin lis 
puartis dai uficis judiziaris de citàt. 
Tantis, cemût che o vin vàt mt di 
scrivi su La Patrie, lis promessis de 
politiche, ma fin cumò l'unic risultàt 
al è stàt un sportel di justizie, pal 
moment dome su pe cjarte. 


Li di | | 


"Dë 





OSPEDÀL 

Sbassantsi te pedemontane, a 
Glemone in particolar, e je la cui- 
stion sanitarie a tignî banc. E chi il 
fûc al è un grum vivaròs. A son ben 
trê i Comitàts impegnfts a difindi 
l'ospedal che la riforme regjonal e à 
decidàt di riconvertî. La Cicogna al 
è il plui vecjo, vincj agns di storie, 
tacade cuant che a metàt dai agns 
90 la lec Fasola e à decidût di sierà 
il pont nassite. Tai ultins doi agns si 
son zontàts il Comitàt “San Michele” 
e il grup Facebook “Io voglio l'ospe- 
dale a Gemona”. Ancje in chest câs, 
manifestazions, incuintris, flash mob 
par sensibilizà la politiche a tornà 
sui siei pas. Une fuarce simpri plui 
grande, in gracie de union cun duc) 
chei altris Comitàts dal Friûl e di 
Triest che si cjatin te stesse situa- 
zion. A Glemone a son cussì inra- 
biàts che a àn decidt di presentà 
doi esposcj, il prin ae Cort dai Conts, 
il secont ae Procure di Udin. Une li- 
nie difensive, ché de justizie, simpri 
plui inevitabile di front de arogance 
dai governants. Il 

LIS GNOVIS 
ELEZIONS 


di chei dal Parlament Furlan 


Oscar Puntel 


Un clic e i lapis copiatîfs dal 
Parlament Furlan a son stàts poiats. 
A un més de viertidure des urnis 
digjitàls, ai 31 di Otubar, i risultàts 
dal vôt eletronic a son stàts pandûts. 
Prime novitàt: a jentrin 27 parla- 
mentàrs, tra confermis e partencis 
(aes elezions dal 2014, a jerin in 11). 
Seconde gnove: no savìn ancjemò il 
numar total dai votants. Dàt impuar- 
tant, chest, par vie che la credibi- 
litàt di un progjet politic si misure 
| | ancje sul numars, specialmentri sul 
confront diret cun chei de tornade 
eletorâl precedente. La organizazion 
e à stimAt ben di no pandiju subite, 
ma plui indevant. 


Un president ad interim. La 
davuelte ai 6 di 
Novembar, e à votàt il president dal 


prime sentade, 


Parlament Furlan: al è Loris Cao, 36 
agns, inzegnîr, di Cjanive di Sacîl. 
AI sarà ad interim, par vie che la 
Costituzion de Patrie e proviòt che 
nissun president al puedi jessi iscrit 
a un partît politic talian. E Cao lu 
è. La sielte dut câs e je colade su di 
lui, par vie che al è stàt un dai trê 
fondad6rs dal moviment. Lu juda- 
ran, tant che vicepresidents, Marco 
Serafin e Lodovico Galliussi. 

I Parlamentars. Il moviment 
al à cambiat il non. No saran plui 
chei di “Res publiche furlane”, ma 
par reson di identificazion cu la 
int e di semplicitàt di comunica- 
zion, si clamaran semplicementri 


Dai 11 dal an 


prime, sîs a son stàts confermts: 


“Parlament furlan”. 


Simone Nespolo, Stefano Mattiussi, 
Marco Serafin, Fabio Brusini, Gianni 
Sartor (il plui votàt cul 18,47% des 
preferencis), Loris Cao. Chei altris 
21 a son dutis gnovis musis de po- 
litiche indipendentiste: Mario Prati, 
Fabio Biferali (secont plui sielt cul 
10,41%), Enrico Durisotti, Daniele 
Dean, Paolo Galluzzo, Gian Marco 
Andrea Mucchiut, 
Pellegrini, Ivan Manzato, Claudio 


Sartor, Ezio 
Pighin, Martina Fasano (seconde 
plui clicade cul 9,23% e la plui 
classe 1996), 


zovine, Mariangela 





Quai, Lodovico Galliussi, Pamela 
Serafini, Andrea Zilli, Cristiano 
Urban, Adalberto Conchin, Beppino 
Londero, Aldo Procaccioli, Alberto 
Nassivera, Giovanni Mauro. A lavo- 
raran in comissions, che però a àn 
ancJjemò di jessi decidudis e costi- 
tuidis. 


Listis civichis. La rivoluzion il 
gnûf Parlament le fasarà sul terito- 
ri. Chi si à il prin cambi di program 
rispiet al 2014, cuant che si veve 
decidût di no presentàsi ni di can- 
didâsi in nissune elezion, di nissun 
nivel (la ratto e jere ché di un di- 
scognossiment des istituzions talia- 
nis). Cumò il cambi di pas. Al serîf 
Adriano Biason, un dai fondadòrs 
dal moviment: “No podìn spietàsi, 
nol è mai sucedit, che cualchidun 
altri si alci sù a garant de integritàt 
dal Friûl, pluitost al è suceddt il con- 
trari. Di ca la me propueste personàl 
di creà une rét di Listis Civichis 
Indipendentistis, che a varan la poie 
dal Parlament Furlan”. E ancjemò, 
“o volìn jentrà tai comuns, tai consei 
des unions teritoriàls e te assemblee 
linguistiche, parcè che il Friùl al 
puedi vê une rapresentance robuste 
robuste dal bas”. Il Parlament al la- 
vorarà sul teritori par judà la costru- 
zion di listis civichis indipendenti- 
stis pes prossimis aministrativis. 


Bandiere. Il Parlament furlan al 
à sielte la sô bandiere: la acuile fur- 
lane, ma su fondon ros patriarc]in. Il 
stes ros che al veve il patriarcje di 
Aquilee. “Par nô, al sarà un simbul 
di indipendence, par vie che chel 
colòr al riclamarà la bandiere ros- 
se che e vignive doprade in vuere 
intant dal Patriarcjàt”, nus spieghe 
il vice president, Marco Serafin. Par 
intant, la bataie e va indevant sul 
web e sui social. Za atîfs un gjornàl 
online (lavosdalfriul.eu), un databa- 
se di prodots 100% “made in Friûl”. 
Il Parlament furlan al à prontat la 
version in marilenghe di Skype e di 
Firefox. E cumò al sta voltant ancje 
Facebook, dulà che si cjate za un 

IL BELANC DAL 2015 


e lis prospetivis pal futùr in cjamp economic 

Cemît isal stat l'an che al è daûr a 
finî? 

I parés si stracin, a son tra di lôr 
contraditoris, dispès a son fîs di vi- 
sions masse interessadis e masse di 
part. 

La CISL di Udin, di simpri, cuant 
che e trate i temis dal lavòr, de so- 
cietàt e de economie, e partìs di un 
“principi di realtàt” san e che no si 
pues rinunziài, evitant di fasi im- 
broià de propagande e vint miòr, a 
pet di cheste, la informazion oneste. 

La CISL di Udin e à sielt simpri, 
cun di plui, di stà for dal “zûc” de 
politiche che, se e je al Guvier e 
edulcore lis situazions e che, se e je 
ae oposizion, lis piture di neri. 

I contignîts, lis analisis e lis pro- 
puestis de CISL di Udin no àn mai 
vût il fin di ingraciàsi cheste o ché 
bande politiche. L'unic obietîf al è 
stàt e al è chel di perseguî il ben 
dai nestris rapresentàts, lavoradòrs 
e pensionfts, duncje dai teritoris e 
des comunitàts là che a son a stà e 
a vivin. 

Par fà chest cun serietàt, si impon 
une proprie capacitàt - cence la pre- 
sunzion di jessi esaustîfs - di leture, 
di analisi e di propuestis. 


IL PONT 

Ve, alore, che al va afermat in 
maniere esplicite cemft che la tant 
declarade riprese de economie, par- 
dabon di podé auspicA, si sedi daûr 
a concretizà ben planc, masse plan, 
no tant pes sieltis di politiche eco- 
nomiche e industriàls propriis, ma 
par fatòrs esogJjens, internazionài. 
E, cun di plui, la riprese economi- 
che no puartarà cun se une riprese 
ocupazional, stant che dutis, propit 
dutis lis tecnologjiis di procès e di 
prodot, a son Job killer, ven a stài a 
sparagnin lavòr. 

E, in efiets, la disocupazion no 
je in calà, ma in cressite. Dal rest, 

prime di assumi cualchidun, lis 
aziendis a àn di doprà a plen i pro- 
pris implants e vendi dopo la plui 
part de produzion. Al moment, no je 
ancJemò cheste situazion. 


TORNA A PENSA 
AI OBIETÎFS 

Al è, alore, di meti pardabon al 
prin puest, e daurman, no dome la 
cressite de economie, ma la riparti- 
zion de ricjece esistente stant che nol 
podarà jessi, tant che intal passât, 
un plui grant benstà par duc) che al 
derive dal disvilup. Il disvilup e la 
cressite no son ni infinîts e nancje 
bogns in se. Chesc] concets a son di 
tornà a pensa. 

La nestre provincie e Je, in Region, 
ché che e à paiât il presit plui alt 
ae crisi par vie de crisi industrial 
che e à colpît in misure significative 
sedi il setôr des manifaturis che chel 
edilizi. 


IL RÔL DE REGJON 

Al devente culminatîf il rûl che i 
tocje ae Aministrazion Regjonàl e aes 
sôs politichis industriàls. E à fat ben 
la Aministrazion Regjonal a varà chel 
che 1 disin “Rilang des Impresis”. 
Cumò i struments e i intervents che 
finalmentri, e in maniere meritorie, 
a son stàts metûts a sisteme a àn di 
jessi dopràts pe inovazion des filieris 
regjonàls principàls, pe agregazion 
des impresis e pe lôr cressite di di- 
mension, pe internazionalizazion des 
stessis e in particolar pal aument des 
capacitàts gjestionals des piculis e 
mediis impresis. 


UN OSSERVATORI 
Al sarès pardabon util, cun di plui, 
un Osservatori RegJonal des impre- 
sis che, tacant dai dàts impuartants 
e utii des CJamaris di Cumierg e 
des variis Associazions Datorials, al 
struturi un lavòr di ricercje e di apro- 

fondiment cun intervistis aes singu- 


lis impresis sui lôr bisugns e su lis 
lôr spietis. Dal sigûr al è impuartant 
cognossi lis situazions economichis 
e finanziariis, ma al è ancjetant ne- 
cessari cognossi chês produtivis, di 
marcjât, di invistiment, de ocupazion 
e dai profîi professionâi di ogni sin- 
gule realtàt. 

E je necessarie une aleance sedi 
cul sisteme bancjari plui interna- 
zionalizàt che cul sisteme bancjari 
local, par che e sedi pardabon pus- 
sibile la internazionalizazion des 
nestris pigulis e mediis impresis. Si 
puedin sperimentà colaborazions cu 
lis bancjis za presintis intai paîs plui 
dinamics e interessants, ancje par 
cirî compagns industriài e compagns 
finanziaris internazionài. Al reste dal 
fondamentàl sigûr un aprofondiment 
dal leam, par altri za in Iesst, cu lis 
bancjis locals, par aprofità des opor- 
tunitàts di fimanziament ancje public 
e par gjestî te maniere miòrla partide 
finanziarie. 

La Segretarie de Cisl di Udin no 
pense, insume, che e sedi buine 
robe rimetisi ai regâi fats in maniere 
spontanie dal marcjàt, parcè che no 
viòt inte comissure di cumò e intal 
prossim futàr nissune indicazion di 
chest gjenar che e puedi confuartà. 
E stime, duncje, che al sedi neces- 
sari il riordin dai struments finanzia- 
ris publics (Friulia, Mediocredito, 
Finest) par che no drenin risorsis 
ma che a sostegnin il sfuarg di ri- 
capitalizazion, di inmodernament e 
di internazionalizazion dal sisteme 
di manifaturis regjonAl. Chesc] stru- 
ments a àn di Jessi metûts a servizi 
dal rilang de economie regjonâl, ta- 
cant dal setòr des manifaturis. 

L'an che al è daûr a finî nol è stàt 
un an positîf pal lavòr e pe economie. 
Impegnìnsi, duc], par che il 2016 al 
sedi pardabon l'an de riprese. 

ep *segretari de Cisl di Udin 


Il Nadal di îr 


tes peraulis di Gjeme, 


ar rifleti su 


chel di cumò 

Nadal ancje chest an al è dibot par 
rivà. E come ogni an, o tornarìn a vio- 
di lis solitis corsis (fin ae Vee) par lâ 
a comprà regâi, vistîts, mangjative e, 
te confusion gjeneràl indulà che lis 
robis materiàls a cjapin impuartan- 
ce, o stentarìn a fermàsi un moment 
e a rifleti sul vêr significàt dal Nadal. 

Lant indaûr di cualchi an, no pro- 
pit tancj, il Nadal al jere vivàt in 
maniere diferente. Gemma Nodale 
Chiapolino, nassude a Sudri tal 
1922, e conte che sô sûr e veve man 
a dissegnà e a piturà e cussì ogni an 
e dissegnave sul carton duc] i perso- 
nags dal presepi. “In cjase o vevin un 
cjanton indulà che o fasevin il presepi: 
o lavin a cjoli il muscli e o preparavin 
dut di bessolis. Pe gnot di Nadâl, o ve- 
vin za dut preparàt. Nô frutis o volevin 
là a messe di miezegnot te glesie di 
Ognissant ma a cjase no volevin parcè 
che o jerin piculis. Ma nô o insistevin 
e, ae fin, nus davin il content. O jerin 
contentonis di lâ ancje se une volte no 
‘nd jere nuie. Mighe come cumò che a 

no san ce che ur mancje. 


MADINS_Prime de messe a vigni- 
vin fats i Madins e cui voi lusints 
Gjeme si impense che cuntune vo- 
sone “Gno pari al cjantave dôs le- 
zions, Consolamini Consolamini e A 
consurgere consurgere; jo o varai DÉI 
6-7 agns. Po dopo, a disevin la messe 
di miezegnot che di solit e jere simpri 
par gno nono. E vignive cjantade ae 
vecje. Tal moment dal Glorie ducj nô 
fruts o lavin devant dal presepi cul 
predi che lu incensave, e po insiemi 
o disevin cualchi orazion. La messe e 
finive cul cjant Puer natus in Betlem. 
E nô, contentis e beadis, o tornavin 
a cjase e si metevin devant dal nestri 
presepi a cjantâ i cjants di Nadâl. Une 
volte al jere frêt e tantis voltis e jere 
ancje la nêf. Si metevin sù ce che o 
podevin: siarpis, capotuts. Prin di lâ 


a messe, a fasevin la bulide pai grancj 





e a nô nus davin une sedon di chest 
vin brulè e nô no volevin parcè che 
e jere robe fuarte. Alore o stuarzevin 
la bocje, però dopo che o vevin bevu- 
de cheste robe nus vignive sù un biel 
cjaldut e si sintivisi subit miôr, e dopo 

o frontavin sù lis clevis.’ 


CONTENTÂSI_ La dì di Nadal si 
mangjave ce che al jere, ancje parcè 
che e jere avonde miserie e pai fruts 
“Par 


Sant Nicolau, si metevin fûr lis çucu- 


no passavin Jesûs Bambins... 


lis o i scarpets e nô no stavin propit 
te piel, o jevavin ancje di gnot par lâ 
a viodi se al jere za passât. Al puar- 
tave no grandis robis... magari un 
naranç.” 

Altris timps sì, indulà che “no ve- 
vin nuie ma o jerin plui contents di 
cumò”, e indulà che la vite dai oms 
e jere plui peade aes tradizions, aes 
stagjons, ae religjon e no jerin grues- 
sis pretesis. 

E alore, come che si lei Jenfri lis 
“il grant 
blancér da néf ti fâs trategni il flât; 
bielece che soléf a da al cûr turbàt” 


poesiis di Gjeme, ancje 


e ancje il Naddl al deventave un mo- 
ment impuartant “A plûf dal cîl la 
lune / gotis di lûs di arint / la Mari 
ta gnot brune / a spiete il Diu nassint. 
/ In Cîl un agnul cjante / la glorie 
al Signér; / il scùr al si disfante: / 

s'insedin pâs e amôr. 





L’AUGURI 


E alore l'auguri par chest an al è 
chel di riscuvierzi il vêr significat dal 
Nadal, fat di semplicitàt e di gjenu- 
initàt, di chel Frut che plui di 2000 
agns fa al à decidît di nassi intune 
stale... E po, come che a cjantavin in 
Cjanal, “Su augurìn las buinas fiestas 
che i mangjais buinas mignestras e un 


an plen di fortuna cun buina luna. 
Amen!”. N 

BIADELORE LA REGION 
E JUDE IL FURLAN LU FAS CUN.. 


Jude, Il servizi 
di traduzion 
automatiche 


Griet 
Da 





In spiete di une scuele par furlan che 
no ven, tocje fà cont sul talian par fà 
scrivi furlan i uficis publics. E cussì 
la Regjon e metarà a disposizion dai 
Ents publics dal F-VJ, un imprest 
informatic pe traduzion, semplice 
e simultanie, dal talian al furlan. 
Il servizi al sarà indregàt ai dipen- 
dents di Regjon, Comuns, Aziendis 
pai Servizis Sanitaris, Ospedài, Ents 
Regjonài e altris Ents locài de aree 
furlanofone. La iniziative e je fi- 
nanziade de Region Friàl-Vignesie 
Julie cun 30.000 euros e puartade 
indevant dal pont di viste tecnic di 


DI 


Insiel che e à cuistàt, par 12 mês, 
il program di traduzion automatiche 
“Jude3” realizàt de societàt coope- 
rative Serling. Jude, dal verp “juda”, 
ma ancje de detule che e dîs che 
“tradusi al è tradî” (e duncje al è un 
riferiment a Jude, il biblic traditòr 
par ecelence), al è un program che al 
garantìs un servizi di traduzion auto- 
matiche di alt nivel. Jude al analize 
il test talian e lu trasforme in lenghe 
furlane. Clâr che un tradutòr auto- 
matic, par ben che al funzioni, nol 
pues Iesst perfet: al varà simpri bi- 
sugne di cualchi sestament. 
FUNZIONAMENT. E cussì, in 
curt la Direzion Autonomiis locals e 
inviarà une mail par spiegà cemt 
discjamà Jude. Su la schermade dal 
pc di ogni dipendent si viodarà ancje 
un leam al sît de ARLeF che al in- 
drece ae sezion dal Grant Dizionari 
Bilengal Talian-Furlan e al Coretòr 
Ortografic Furlan che al analize il 
test, segnalant eròrs di ortografie e 
sugjerint lis corezions pussibilis. In 
gracie di un Plug In, il coretòr al agjìs 
in maniere direte su la pagjine word 
dal test. Tra i imprescj informatics 
pe traduzion on line in lenghe furla- 
ne al va infin segnalàt Jude Meteo, 
presentàt dal diretôr di Osmer FVG 
Stefano Micheletti, che al tradàs in 
maniere automatiche lis informa- 
zions meteo in gracie di une memo- 
rie di plui o mancul 9.000 formulis e 
frasis dal lengag des previsions, ga- 
rantint un servizi a alte tecnologjie. 
FORMAZION. Tacant dal Zenâr 
dal 2016, a son previodîts trê incu- 
intris formatîfs sul teritori (Tumieg, 
Gurize, Pordenon) par ilustrà lis po- 
tenzialitàts dal tradutòr, indrecàts a 
duc] i subiets coinvolts. Vie pai incu- 
intris e sarà dade dimostrazion prati- 
che dal funzionament e la Regjon e 
invidarà a disfrutà ad implen cheste 
altre oportunitàt di cressite comuni- 
cative. Si spere no masse “standar- 
dizade”: o sperìn te capacitàt dai 


operadòrs. I eè Redazion/ARC/EP 


LA PATRIE DAL FRIÙL 


MEMORIIS DI VUERE: 
LA STORIE PLATADE DAI FURLANS 
COPATS._ IN VUERE E LIS STORIIS 
CHE AL E PLUI COMUT NO CONTA 


Moira Pezzetta 





Ai 4 di Novembar a son stats 100 
agns de fin de Grande Vuere, 
che e je deventade “Giornata 
dell'Unità Nazionale e delle 
Forze Armate”. Come che al di- 
seve pre Toni Beline “si continue 
a celebra la vuere cu la scuse 
di celebra lis vitimis de vuere”. 
Nô in chest ultin numar dal an 


o ricuardin cussì chest inoval 


(Redazion). 


La storie e je simpri scomude par 
cualchidun, ma chest nol gjave che 
si vedi di contàle a cui che al à voie 
di stà a scoltà. Tornant indaîr di 
cent agns, tal 1915, o fevelìn di ché 
gnot di Istàt cuant che a Vilès a son 
stadis fusiladis sîs personis, in ché 
che si ricuarde tant che la tragjedie 
dai Fassinàrs. Tal an dal centenari 
de Grande Vere, al è il siôr Renzo 
Gerin di Vilès che, midiant de storie 
di so pari, nus conte ce che in veretàt 
al è sucedît tal nestri Friàl in timp 
di vuere e che nol è propit ce che la 
storie scrite nus fàs crodi. 


LA STORIE DI ROME 

«Ducj a cognossin la storie di 
Rome ma la storie di cjase nestre no 
si le sa» al scomence il siôr Gerin. Di 
fat, tanc] a son i furlans che ancjemò 
no cognossin la vere storie di ce che 
la vuere nus à puartàt in cJase. 

Par contà mër l'episodi o vin di 
visàsi che a son stàts tancj i militàrs 
di lenghe furlane, todescje, slovene e 
venite, che par no vé vistude la mon- 
ture taliane ma ché austroongjarese, 
a son stàts dismente@ts de storie ufi- 
ciàl e consideràts “nemîs”. 

Il siôr Gerin nus conte che in dì di 
vué al è ancjemò dificil fa savé i fats 
in maniere neutràl. A testemonean- 
ce di chest, pòcs a son i libris che 
a vegnin scrits su lis veris vicendis 
di vuere e ancjemò mancul a son i 
articui di cuotidians o "opinions" dai 
letòrs publicadis sui gjornâi. 

Par esempli, la storie nus dîs che 
il Friûl austriac al è jentràt in vuere 
ai 28 di Lui dal 1914, ma no si conte 
che de Contee di Gurize e GardiscJe 
a son partîts pe vuere tes filis dal 
Imperi Austroongjarés 30 mil oms. 
Plui o mancul 70 mil a son stats i 
civîi depuartàts, fra di lôr a jerin 
plevans, mestris, sindics e impleàts, 


cu la acuse di vê simpatiis “austria- 


cantis”. 


«DOMANI ARRIVA 
I TALIANI 

«Bisugne ricuardàsi che prime 
ancjemò che la Italie e jentràs in 
vuere al jere proibît scoltà la radio e 
la int e cirive di sintonizàsi su "Radio 
Londra" par vê cualchi notizie». 

«La sere dai 23 Mai dal 1915, zor- 
nade de Sense, - al va indenant il 
siôr Gerin - gno pari Ubaldo che ché 
volte al veve 17 agns, duncje nol jere 
arolàt come i siei fradis, al tornave 
a cjase a Vilès. So pari, gno nono, 
che al scoltave su "Radio Londra" la 
notizie de jentrade in vuere de Italie, 
lu a mandat indadr a Salcan (Solkan, 
cumò in Slovenie ndr), dulà che al 
faseve il comès, disint: "scampa via 
perché domani arriva i taliani"». 

«Scjampant dal paîs, sul puint di 
Segràt gno pari al è stat ferît tal cuel 
di un ricognidér talian che, come che 
o scuvierzarai dopo, al jere il prin 
svol de vuere partît di Vilès. Gno 
pari al è stat puartât cu la "briscJe" 
a Doberdò sul Cjars, tal ospedAl mi- 
litàr austriac». 


LA COPARIE 

Cuatri dîs dopo, la storie nus conte 
che cuant che i talians a son rivàts 
a Vilès a àn fatis sù lis baricadis di 
fassinis tes cinc viis di ingrès al paîs, 
metint denant personis dai 14 agns 
in sù, e la gnot dal 29 di Mai dal 
1915 i soldats talians a àn copadis 
6 personis. 

Il siôr Gerin, che al è un grant 
studi6s e letòr di storie, al à l'articul 
di gjornâl che al conte di cuant che 
l'onorevul Tuntar, ai 20 di Lui dal 
1921, i à domandat al ministri de 
Vuere Gasparotto l'esit de richieste 
fate su lis fusilazions di Vilès. Si lei 
tal toc che la rispueste e Je stade: 
"noi conosciamo il soldato italiano! 
Combattente nei giorni della guerra, 
tutore dell'ordine nei giorni della 
pace, giudice nei tribunali straordi- 
nari, egli ha lasciato sempre ovun- 
que un'orma luminosa di amorosa 
bontà!". 

Cuant che, ae fin da 1917, dopo de 
zornade clamade dai talians "disfate 
di Cjaurét", e dal imperi "miracul di 
Cjaurét", il siòr Ubaldo e altris fur- 


lans e slovens a son stàts mandats in 
Tiròl tant che Keiserjiigern. Daspò, 
cu la vitorie de Italie, al è stàt fat pre- 
sonîr e puartàt a Verone e, come che 
nus conte Renzo «une volte tornàt a 
cjase, lui come duc) chei altris com- 
batents dal imperi a son stàts mal- 
tratàts dai talians». 


«PRIME DE VUERE 
SI TABAIAVE PAR 
FURLAN E PAR SLOVEN» 

«A la int di culì no i impuartave 
ché di deventà talians. Tornà a cjase 
al jere deventàt dificil, parcè che al 
jere cambiàt l'implant de aministra- 
zion e mi ricuardi di gno pari che al 
contave che prime de vuere tai uficis 
si tabaiave par furlan e par sloven e 
il puarteletaris al veve di cognossi 
ancje l'ongjarés. La int e veve scu- 
ent abituàsi al cambiament de ita- 
lianizazion fuargade» e, cemût che 
e conte la storie, tantis fameis a àn 
cambiat il cognon. 

O savìn che la storie e Je dificile 
di ricuardâ e di contA, ma al bastarès 
cussì pòc par cognossi lis vicendis 
passadis sucedudis in Friàl e dulà 
che o vivìn. 


VERETÀTS SCUINDUDIS 

Come la storie dal siôr Gerin, che 
di une bande nus conte il ricuart di so 
pari Ubaldo, prin ferît dal prin bom- 
bardîr di vuere e ancje la tragjedie 
dai fassinàrs, a son tantis lis veretàts 
ancjemò scuindudis che al sarès di 
contà, ma che in dì di vué a pôcs di 
lôr ur interessin. 

Par fortune però, al è ancjemò 
cualchidun che al à voie di contâ la 
storie cence pêi su la lenghe. Lucio 
Fabi, par esempli, al à publicât un 
libri dal titul "I fucilati di villesse", 
dulà che al conte dute la vicende vio- 
dude de int di Vilès. 

Il libri al è stàt publicAt e presentàt 
chest an, par memoreà la vicende, 
in ocasion di une zornade organi- 
zade dal grup di ricercje storiche e 
di promozion culturàl "I Blaudins" 
(sorenon de int di Vilès, che al ven 
de plante Clematis vitalba, che e je 
tipiche di Vilès). 

In cheste ocasion e je ancje state 
fate sù une lapide in memorie dai 
fusilàts di Vilès: "vittime innocenti 
del piombo italiano". E 

RACUELTE DI FIRMI} 
PAR IBURTA IL 
PLURILINGUISIM IN 
REGION, FONDE DE 
NESTRE SPECIALITAT 


fa 





La taule taronde dal titul Bilinguisim 
e plurilinguisim tant che ricjece, di- 
rit e oportunitàt, che si è tignude sa- 
bide ai 14 di Novembar inte aule ma- 
gne di Palag Di Toppo Wassermann a 
Udin, in sieradure dal progjet I.BI.S. 
(Integrazion e Bilinguisim cun 
Sucès), e à puartàt a dà un messag 
fuart e clàr che al rivuarde la diver- 
sitàt linguistiche. 

CE CHE AL È IL PROGJET I. 
BI.S e je une iniziative, organizade 
de associazion Polonik (che e agre- 
ghe i polacs residents in Friàl-V.J.) 
cu la poie de Regjon, il patrocini 
de ARLeF (Agjenzie Regjonal pe 
Lenghe Furlane) e dai Comuns di 
Udin e di Martignà. E je stade in- 
viade la Vierte passade cuntun prin 
cicli di lezions e conferencise par 
gjenitors, educadòrs e insegnants. 
Dentri di I.BI.S. a son stats orga- 
nizàts ancje moments di agregazion 
multiculturàl e laboratoris interatffs 
educatîfs e didatics par fruts. 

IL DOCUMENT Dilunc dal in- 
cuintri finàl, d dialic tra esperts al à 
puartàt ae elaborazion e ae sotscri- 
zion di un document par che si ga- 
rantissi e che si promovi la educazion 
plurilengàl e il pluralisim linguistic 
tant che valòr, dirit e oportunitàt. 
Lu àn firmàt, tra chei altris, ancje 
Franc Fari; Silvana Schiavi Fachin, 
Lorenzo Fabbro (president ARLeF). 
Destinatarie principàl dal invît e je 
la Region autonome Friùl-Vignesie 
Julie, che si domandi di «operà in 
chest sens, esercitant lis propriis 
competencis in duc) i setòrs conetàts 
cu la tutele des minorancis e cu la 
promozion dal pluralisim linguistic 
e eventualmentri domandant la asse- 
gnazion di gnovis competencis intal 
setòr de istruzion e de formazion, e 
duncje esercitantlis pe creazion di 
une scuele regjonal là che la diver- 
sitàt linguistiche rapresentade des 
minorancis linguistichis storichis 
e des comunitàts imigradis, e cjati 
citadinance plene e efetive intal cua- 
dri dai siei programs e de sò ufierte 
formative». Une domande che e cjate 
la sô fonde intal «caratar multilengàl 
e multiculturàl de regjon Friûl- 
Vignesie Julie (...) inricjît ancjemò 
di plui de gnove imigrazion» e intal 
fat che «propiti la presince e la tutele 
des minorancis (...) a costituissin la 
motivazion principàl e il fin de auto- 
nomie special de Regjon».Il test al è 
indregàt ancje ae Universitàt dai stu- 
dis dal Friûl, par che e operi in chest 
sens e secont che che al è previodît 
de sô leg istitutive e dal so statàt. Il 
së /tedazion 

Stats gjeneràì pe 


autonomie: 


par salvale 


e par Infuartile 


Antonella Lanfrit 





Stàts gjenerài pe autonomie: une 
ocasion dulà che ancje la glesie fur- 
lane e sarà presint par pupilà une 
cundizion, la autonomie de Regjon 
Friàl-Vignesie Julie. Cun di fat, no 
cate lis rassigurazions che a rivin in 
prin de presidente de Regjon Debora 
Serracchiani, “e je percepide a risi 
ancje di front de linie neocentrali- 
stiche dal Stât”, al conferme bonsi- 
gnôr Guido Genero, vicjari gjeneràl 
de Arcidiocesi di Udin. 

Une idee, cheste dai Stàts gje- 
nerài, che “a titul personal” i jere 
vignude a lui za fa cualchi timp e che 
cumò e à passonît tant di Jessi dire- 
tementri cjapade sù di cualchi socie 
cul impegn di inmaneàju. Par cumò 
al lavôr a son lis associazion “Friuli 
Europa” e “Mitteleuropa”, cun a 
cjâf rispetivementri Renzo Pascolat 
e Paolo Petiziol, ma si spiete la ade- 
sion ancjemò almancul di une altre 


tal comitàt promotòr. 


MACHINE AMBIZIOSE 

Par chel che al rivuarde i timps, 
si pense di rivà adore a realizà che- 
scj Stàts gjenerài “tai prins mês dal 
prossim an”, al previôt bonsignôr 
Genero, “tratantsi di un machine 
ambiziose e ancje complesse”. Tai 
intindiments, cun di fat, al è chel di 
clamà adun — a nivel regjonâl — dutis 
lis istituzions, des Universitâts aes 
Glesiis, des Scuelis ai Sindicâts e vie 
indevant par meti ae fin une firme sot 
di une mozion che e disi a clâr che “la 
autonomie e à di jessi mantignude e 
rinfuarcide”. Intant chest, al rimar- 
che Genero, cence lâ a dibati ator de 
organizazion interne de regjon. 

In prin, in sumis, al è di meti un 
cantin fer su cheste volontàt e po 
ancje si à di sclarî ce che si vol in- 
tindi par autonomie. Che bonsignér 
Genero su chest une idee clare le à: 
“La Autonomie si à cuant che e je 


une disponibilitàt utile e adeguade 
di risorsis”. Duncje ancje su chest 
pont la mozion e varès di jessi clare, 
par vie che "a son diferentis conce- 
zions di autonomie, che non pues jes- 
si però dome promessis o ridusude a 
cualchi fiscalitàt di vantac”. 


GUVIER E PARLAMENT 
TE SMIRE 

La mozion che e saltarà fàr di che- 
scj Stàts gjenerài e sarà presentade 
al Guvier e al Parlament. 

Se si domandi a bonsignér Genero 
parcè une autonomie ancjemò cumò 
- stant che, in Italie ma forsit cual- 
chidun al è ancje in Frifl, a son 
cuissà trops indotoràts, politics e 
studis che si spitichin a dî che je 
passade ché ore, che cumò no coven- 
te e che no à sens -, lui al rispuint 
cu la convinzion che i diven di vê 
vivàt gran part dai 50 agns di Statàt 
speciàl dal Friàl-Vignesie Julie. “O 
ai fate esperience di ce che al jere il 
Friùl tai agns Sessante, tai Setante 
e po dopo dal taramot. Bisugne vé 
memorie par savé cuale strade che al 
fat il Friûl e trop che in chest troi e à 
zovàt la autonomie”. Si che duncje, 
“a son resons etnolinguistichis, di 
posizion gjeografiche, di capacitàt 
dimostrade di savé dai concretece 
al principi di sussidiarietàt che a 
fondin la reson che cheste regjon e 


sei autonome”. 


IL RÔL DE GLESIE 

Ma parcè ancje la Glesie saraie 
un dai sogjets che a puartaran aghe 
a chescj Stats gjenerài? Bonsignòr 
Genero al sotlinee il stîl di une glesie 
tal rapuart cu la tiere dulà che e je 
impastanade, ven a stài la plantatio 
ecclesiae. “La Glesie e je simpri pea- 
de a strent cu la storie, cu la gjeogra- 
fie, cu la culture dal teritori e de int. 


In ché cundizion li si ricognossìn”. E 


LA PATRIE DAL FRIÙL 


Pagj. 5 


TANCJ I PROBLEMIS 
DE CORALITAT DI VUE, 


ma il gsnùf progjet discografic 
dal Cor Polifonic di Rude, votât 
al vivi contemporani, 
al da sperance 


Il cjant e la coralitàt a son une des 
plui grandis espressions di iden- 
titàt di un popul, struments antîcs 
di apartignince che a àn simpri ri- 
spuindît a un bisugn di vivi coletîf, 
comunitari, artistic e ricreatîf. A "md 
è cetanc] di còrs tal nestri Friûl, di 
tant timp e di ogni gjenar, tant che 
vué si contin cirche tresinte di chei 
associàts ae Usci FVG (Union des 
societàts coràls) e la plui part a son 
amatoriài, une tipologjie che e costi- 
tuìs la vere grande ricJece dal patri- 
moni de musiche vocàl. 

Cérs parochiài, di mont, di alpins, 
formazions pigulis e grandis che a 
cjantin programs musicâi tant dife- 
rents tra di lôr, che a van de musiche 
gregoriane ae polifonie, passant pes 
vilotis, pal cjant spontani e pes ope- 
ris vocals dai nestris compositàrs, 
di Mainerio a Candotti, Tomadini, 
Cossetti, fin ai contemporanis, ai 
côrs gospel e chei de musiche mo- 
derne. 

Une 


duncje, e presint tal Desst social 


realtàt  cetant vivarose 
furlan, buine di slargJàsi al interna- 
zionàl e di fasi preseà cun premis, 
ricognossiments e vitoriis a concors 
Impuartants. 

IL PROBLEME GJENERAZIO- 
NAL_ Tal stes timp però, nancje la 
coralitàt furlane e rive a scjampà ae 
crisi gjeneràl che e tocje il proble- 
me dal scambi gjenerazional, ven a 
stài ae carence de jentrade di gnûfs 
coriscj, dedits e apassionats, inte- 
ressàts a continuà la strade inviade 
dai anzians e dai coparis fondadòrs 
di societàts coràls, tantis di lôr co- 
stituidis bielzà cincuante, sessante, 
setante agns fa. 

Cui plui cui mancul, ogni côr al 
sofrìs di masse pocjis vôs zovinis e 
intant che chés che a son za a deven- 
tin vecjis, ancje i progjets a riscjin 
di fermàsi, e cun lôr dute la ativitàt 
coràl. 


È LA SGRIFE 


LENGHE TAL BALON 
La societàt di balon Udinese e à fat 


bon un acuardi di colaborazion cun 
Arlef e Comun di Udin par fà inizia- 
tivis par furlan. Benon, cussì a po- 
daran clamà il stadi Dacia “Arene”. 





Alessio Screm 

Par fortune che a son ancje ece- 

zions dovudis e benvignudis, còrs 
che si dimostrin bogns di stimolà 
interès e voie di cjantà, prime di dut 
te int de proprie comunitàt, e che si 
autoalimentin midiant di une vision 
de musiche coràl leade tra tradizion 
e presint. 
LA INOVAZION DI RUDE_ Un 
di chescj còrs, simpri atîf e propositîf 
di novitàts, ecelence furlane che no 
à bisugne di presentazions, al è il 
Côr Polifonic di Rude, diret de ma- 
raveose Fabiana Noro, che propit in 
chest mês al ven presentàt il so ultin 
progjet. Un progjet inmaneàt propit 
par investigà la funzion de musiche 
coràl intal Desst contemporani, par 
une antologjie che e cjape il non di 
Riflès, Riflessi. 

I tocs presints in cheste lôr ultime 

fadie che e siere la trilogjie discogra- 
fiche scomençade cun Perle (2009) e 
Ricuardi un timp (2013), a son ducj 
di autôrs contemporanis, interpretâts 
des vôs di Rude cun chê di stimolâ la 
atenzion viers un patrimoni atîf che 
al met in zûc lis dinamichis dal vivi 
di vué, dal cuotidian che si spiele tal 
veri da la art coràl. 
UN VOLI SUL MONT Cutuardis 
tocs, sintesi di une panoramiche 
mondial su la vôs e sul so tratament, 
par autòrs che a vegnin no dome 
de Italie ma ancje dal Gjapon, de 
Americhe, de Norvegje e de Spagne, 
par cjants no dome a capele ma ancje 
cun acompagnaments strumentài, 
tant che il pianoforte, il cuartet di 
arcs e la armoniche. Une altre im- 
puartante dimostrazion de versati- 
litàt di cheste formazion virîl, plene 
di sintiment intes interpretazions e 
dotade di capacitàts tecnichis sigu- 
ris, par un binomi vincent, cressût 
daûr il stîl di une diretore cetant 
esperte e amade tant che Fabiana 
Noro. 

Autòrs come Kentaro Sato, Ola 
Gjeilo, Eric 
Whitacre, Javier Busto, fin ai ne- 


Morten Lauridsen, 


stris Giovanni Sollima, cui Canti 
Rocciosi inte bielissime version di 
Daniele Zanettovich, Bruno Lauzi e 
Lucio Dalla, chescj ultins presints 
cun doi tocs, Almeno tu nell’universo 
e Caruso, rangjàts cun magjistralitàt 
di Valter Sivilotti, si presentin tant 


che rais di soreli che si rifletin inte 
nestre esistence di ogni dì. 
COLABORAZIONS. A intervi- 
gnî inte realizazion di chest progjet, 
altris personalitàts dal panorame 
musicàl furlan: il pianist Ferdinando 
Antonio 


Mussuto, il violoncelist 


Puliafito, 


Zorza, i violinisc] Nicola Mansutti e 


l'armonicist Sebastiano 
Lucia Clonfero, la violiste Margherita 
Cossio e il tenôr solist Peter Gus, par 
un prodot regjistràt dut intîr dal vîf 
sot dal voli atent di Stefano Amerio 
di Artesuono. Un Cd che dal sigàr 
nol pues mancjà inte discoteche di 
cjase nestre. Il 





SIMPRI BOGNS 


Altris cinc discs di côrs furlans 
par percori la storie de musiche de 
Patrie: 


Ermeneia et cantu movere (Côr 
Vincenzo Ruffo di Carvignan in co- 
laborazion cul Ensemble Dramsam), 
dai discjants di Aquilee e Cividat 
viers la evoluzion de polifonie. 


Percorsi di vita cantata (Côr 
Peresson di Darte), la storie di 
Cincuante agns di un dai côrs plui 
impuartants de Cjargne, diret di 
Arnaldo De Colle, par une antologjie 
complete dal cjant in Friùl. 


O cjali il Cîl (Capele Musical 
Albino Perosa in colaborazion cul 
côr G. Tomat di Spilimberc, diret 
di Giorgio Kirschner), tredis tocs in 
furlan scrits e rangjàts dal grant com- 
positòr furlan Albino Perosa. 


Par furlan (Fvg Gospel Choir in 
colaborazion cun diviers musiciscj 
furlans), une antologjie riconsidera- 
de dai classics de musiche furlane in 
claf gospel e Jazz. 

I cantori di Cercivento. 
L'onoranda compagnia dei can- 
tori della Pieve di San Martino 
(Onorande compagnie dai cjantòrs di 
Curguvint), un libri-cd scrit di Chiara 
Grillo e Celestino Vezzi, che al per- 
cor la storie dal cjant di tradizion oràl 
inte epoche dal Patriarcjat. I 

LEZIONS DI AUTONOMIE, 


LA PATRIE DAL FRIÙL 





IL BELANC DAI INCUINTRIS. 


Par fai cuintri a un centralisim aromai 





a brene vierte 





Il centralisim talian al è aromai 


cence brenis, e se la autonomie 
des Regjons talianis e riscje di in- 
neàsi, ché dal Friûl e je za in muel. 
Par chest fâ cressi une gnove gjer- 
nazie di autonomisc] furlans, che e 
cjali il teritori cuntun voli preparàt 
e concret, no pues Iesst plui dome 
une ambizion, ma e devente une ne- 
cessitàt. E Je cheste la idee di fonde 
vignude fûr des Lezions di autono- 
mie che la associazion La Grame e 
il Laboratori nassût di 16 aministra- 
zions comundls a àn puartàt indevant 
par dut il més di Otubar. 

La fuarce de formule screade l'an 
passat e je ché di tamesâ in tantis 
direzions il concet di autonomie intal 
so peàsi a dutis lis dimensions dal 
vivi sociàl dal popul furlan: de storie 
ae politiche, de economie ae Glesie, 
de culture ae societàt. E ancje in 
chest secont cicli, la operazion e je 
rivade a dismovi riflessions che no 
sunin masse consolantis, ma che a 
coventin a tignî fer il nestri spazi 
identitari. 


PRIN INCUINTRI 
CAVALLO: «A COVENTIN 
IMPRESCJ GNUFS 

DI GUVIER 
DAL TERITORD» 

L'autonomist ` storic. Giorgio 
Cavallo lu à dit clar: il Friûl al à bi- 
sugne di imprescj gnûfs di guvier dal 
teritori e di une plui fuarte autonomie 
finanziarie par frontà i gnûfs gredeis 
de globalizazion, ma cence un fuart 
pat social che al ledi a rivendica 
une autonomie diferente, no si larà 
di nissune bande. In ce maniere il 
Friûl puedial pensà di tornâ a contà 
alc? Se si tratàs dome di nomencla- 
ture politiche, sedi a man gampe che 
a man drete il Friàl nol à mai vàt 
tancj puescj inte stanzie dai botons: 
e invezit la specialitàt no je mai stade 
cussì a risi. Par fà capî che in che- 
ste zone i centraliscj “no passaran”, 
al covente intivàsi par recuperà la 
sovranitàt sui bens primaris, aghe e 


energjie. 


SECONT INCUINTRI 
BRAÙRE IDENTITARIE 
LONTANONE 

Lontane, lontanissime e je la si- 
tuazion di braùre identitarie de 
Catalogne che William Cisilino, di- 
retòr de ARLeF, al à presentàt intune 
interessante comparazion cul Friûl. 
Che e mostre un paradòs: intant che 
i catalans a bramin la indipenden- 
ce, no o riscjìn di jessi glotàts de 


Macroregjon che clamin “trivenite”. 


TIERG INCUINTRI 
INTE ECONOMIE, 
VALORIZA GJENUINITÀT 
E INOVAZION 

Il rapuart cul Stàt central nol è dut 
câs l'unic probleme dal autonomisim 
che za di timp si è distacât dal cuarp 
storic dal Friûl e al è stât simpri plui 
dismenteât di Pordenon e di Gurize. 
Se un moviment identitari al varà di 
tornâ a nassi, al varà di tornâ a tirâ 
dongje chescj teritoris e la lôr int, 
dant al Friûl une prospetive gno- 
ve. Dificile di cjatâ, come che al à 
spiegât l'economist Flavio Pressacco 
inte sô relazion, che e à peàt il sinti- 
ment di autonomie ae individuazion 
di un troi di disvilup economic: “al 
covente valorizâ la economie locâl no 
cirint di competi in tiermins cuan- 
titatîfs cul forest, ma sburtant su la 
gjenuinitàt de nestre agriculture bu- 
ine e nete e su la vocazion inovative 
di tanc] imprenditòrs furlans, zovins 
o no che a sedin”. 


CUART INCUINTRI 
LA GLESIE, 
UNE SPERANCE 
PAL AUTONOMISIM? 

Une sperance dut câs e ven dal 
fat che la Glesie e je dar a riscu- 
vierzi ché vocazion autonomiste 
che inte sò storie e Je stade fuarte 
e sclete, al pont che la Mozion dai 
Predis dal 1967 e fo rivoluzionarie 
pal Friûl come lis tesis de Sorbone 
lu forin pal '68 francês. Bonsignòr 
Guido Genero, inte sô relazion aes 
Lezions di Autonomie, al à sclarît 


che la Diocesi e je pronte a clamà 
dongje i Stàts Gjenerâi dai Furlans 
che a varessin di scomengcà a meti 
in pîts i resonaments che al covente 
fâ ducj insiemi par fà cressi il Friûl 
di doman. Za 500 invîts a son pronts 
par inmaneà chest gnûf percors di 
rialfabetizazion de nestre cussience 
identitarie e dal nestri sens di co- 
munitàt. 


CUINT INCUINTRI 
IL THINK TANK”? 
AUTONOMIST 
E ancje il mont de culture e de po- 
litiche, des professions e de comuni- 
cazion al varès di dàsi dongje secont 
Federico Rossi, che al à sierât il cicli 
des lezions lant a sticà la necessitàt 
di costituî une Farie des Ideis, un 
“think tank” permanent par rimo- 
dulà la nestre concezion di autono- 
mie daûr dai cambiaments simpri 
plui svelts de globalizazion. 


BATAITIS SU SCUELE, 
CREDIT, ENERGJIE 
E AGHE 

La prime bataie e je la competence 
su la scuele: e su chest si è za dat 
di fà in maniere concrete il trop di 
sindics che al à costituît il Pat pe 
Autonomie. Ae fin di Novembar di fat 
il grup vuidat di Massimo Moretuzzo 
al à scomengàt la sô ativitàt publi- 
che cuntune cunvigne par rivendicà 
la competence primarie in materie di 
istruzion: e altris iniziativis a nassa- 
ran tai més che a vignaran su temis 
tant che la riforme des bancjis di cre- 
dit cooperatîf, che e riscje di svuedà 
la ultime musine dulà che i furlans 
a tegnin i lôr bégs cuntune minime 
sperance che a tornin a jessi invistîts 
sul teritori. E soredut su risorsis come 
energjie e aghe: par cheste ultime, la 
creazion di un ambit regjonal che al 
meti dongje gjestion idriche e racuel- 
te des scovacis e sarès un un vér invît 
a gnocis par grancj grups multiservi- 
zis talians e forescj. Ma un funeràl par 
chel fregul di capacitàt che ancjemò e 
reste di podé decidi a cjase nestre. E 


Une filiere local 

pal pan: “Pan e 

farine dal Friùl 
di Miec” 





Un pat fra i Comuns par judà i pro- 
dutôrs di forment a stà sul marcjàt 
e i citadins a mangjà pan plui bon, 
san e soredut furlan. Al è chest il 
messac dal Progjet “Pan e farine 
dal Friûl di Mieg”, batiàt intune se- 
rade une vore partecipade al Teatri 
Clabassi di Sedean dal climatolic 
Luca Mercalli, president de Societàt 
Meteorologjiche Taliane e muse une 
vore cognossude pe sò partecipazion 
fisse al program di Fabio Fazio “Che 
tempo che fa”. Mercalli al à preseàt 
une vore la iniziative dai Comuns di 
Basilian, Flaiban, Merét e Sedean 
che, adun cul Forum pai bens co- 
muns, a pontin a deventà un vér e 
propri “Distret di economie solida- 


99 


ri”. 

UN PAN PLUI ONEST_ 
L'obietîf al è puartà intes cjasis un 
pan plui onest, che al crei economie 
sul teritori intal non de cualitàt dal 
prodot e dal ambient. E larà par chest 
valorizade une filiere local, sostigni- 
bile e solidarie de farine di forment. 
Lis aziendis agriculis a produsaran 
varietàts specifichis e autoctonis, 
secont tecnichis agronomichis com- 
patibilis cu la nature, cence trata- 
ments che a vedin impat su la salùt 
des plantis e di cui che lis mangje; 
duncje i mulins presints sul teritori a 
masanaran il lôr forment, cence mi- 
scliçâlu cun chel di altris produtôrs; 
i fornârs a dopraran cheste farine par 
fâ pan che, midiant de individuazion 
des diviersis fasis e de trasparence 
intal so procès di produzion, al sarà 
pardabon furlan al 100 par cent. 
Anzit, chilometris zero. 

PAT SIMPRI VIERT AES 
ADESIONS_ Il Patal è stàt sotscrit 
dai sindics ma ancje i agricultòrs e 
i centris di racuelte, i mulinàrs e i 
pancòrs, e ancje i grups di citadins 
che a comprin in maniere solidarie si 
son impegnts a dà un sburt a cheste 
gnove maniere di intindi il rapuart 
Jenfri teritori e economie. Il Pat al 
è stat lassât viert e duc chei che no 
lu àn ancjemò fat a podaran simpri 
aderî. 

Lu à capît ancje l'assessôr regjonal 
ae agriculture Cristiano Shaurli che 
al à notàt cemft che cheste iniziative 
si insuazi in maniere perfete inte fi- 
losofie di promozion de cualitàt agri- 
cule che la Regjon e val promovi tal 
gnûf Plan di Disvilup Rural in armo- 
nie cui criteris europeans i eè W.T. 


DICEMBAR 2015 


Fontanini: 
“L'Ent, fin 
cuant che al 
sarà operatif, 
al larà 
indevant a fâ 


la sô part”. 
Intal 2015 pal furlan 70 


mil euros de Provincie 


Redazion 





Chê su la lenghe furlane e je une 
ativitât capilâr tant difondude e 
impuartant che e contribuìs a man- 
tignîle vive: avigniments teatrâi, ra- 
cueltis di flabis e leturis par fruts, 
publicazions storichis, animazions 
pe scuele de infanzie. E ancjemò, 
intes cunvignis, intai apontaments 
musicâi e intai avigniments culturâi 
che tra chei si rimarche il premi le- 
terari San Simon, il ricognossiment 
plui impuartant pe narative in ma- 
rilenghe. A chescj a son indreçâts i 
contribûts che la Provincie di Udin e 
risierve ae promozion dal furlan. Un 
plafon chest an di 70 mil euros (fonts 
propris) assegnâts a une cincuanti- 
ne di beneficiaris. “La Provincie di 
Udin — al sclarìs il president Pieri 
Fontanini — e rinove la poie aes ati- 
vitàts fatis o promovudis in lenghe, 
de storie, de culture furlane e des 
identitàts storichis. L'obietîf dai fi- 
nanziaments al è dâ continuitàt ae 
une vore di iniziativis organizadis 
intes nestris comunitàts; progjetua- 
litàt tant difondudis che a viodin 
impegnadis une vore di realtàts cul 
coinvolziment di cetantis personis, 
a conferme di trop che la lenghe e 
lis nestris tradizions a sedin sintudis 
de popolazion. L'Ent, fin cuant che 
al sarà operatîf, al larà indevant a fà 
la sô part — al conclàt— par sigurà 
la prosecuzion di chestis ativitàts, 
risiervant une atenzion particolàr a 
chés indrecadis ai zovins, distintis di 
contignàts e modalitàts divulgativis 
inovativis. Mi auguri che ancjetant 
a fasin chés altris istituzions publi- 
chis: dome cuntun lavér di scuadre, 
finalizàt a promovi une sensibilitàt 
comune, la marilenghe e varà un 
futàr”. ll 

VAÎ FURLAN INTAL 2000 


«Chel furlan al è un popul che 
al vai par dentri» al diseve pre 
Checo Placerean. Dopo, al è rivàt 
Facebook... 

| Slovenie 


La Slovenie e à fat cuintri Barcelone 9/11, Parîs 
ae crisi cence intervents | Europe 2 


de <troika”. Cun sacrificis, 
ma 1 risultats si tachin a viodi 


Tjasa Gruden 





Il parlament sloven al à aprovàt a 
metàt Novembar il belang di pre- 
vision pai prossims doi agns che al 
metarà fin a cualchidune des tantis 
misuris di sparagn, de riduzion des 
pas publichis, ae riforme dal si- 
steme pensionistic (cul aument de 
etàt pensionabile e par cualchi an 
dal bloc dal adeguament dai asse- 
gns pensionistics), ae Jevade de Ivz, 
aes privatizazions (che a van in- 
devant cundut des polemichis), ae 
regule di aur fiscal (o sedi la pate 
di belang metude tant che norme 
costituzional) fin ae bad bank istitu- 
ide par bonificà il sisteme bancjari. 
Dutis normis adotadis de Slovenie 
par contrastà la crisi economiche e 
finanziarie che le à puartade sul ôr 
dal crac e al pericul di default. A di- 
ference di Grecie, Irlande, Portugal, 
Spagne e Cipri, la Slovenie ae fin no 
à vat bisugn dal intervent de troika e 
nancje di aiûts fmanziaris de bande 
de Union Europeane. 


LA STORIE DE 
RECESSION 

La recession e je scomengcade 
intal secont cuadrimestri dal 2008 
e e à fat là sù, complice soredut la 
crisi dal sisteme bancari, il debit 
public dal 22% dal Pil (4.063 euros 
pro capite) al 81% (14.615 euros pro 
capite) dal 2014. La Slovenie, che il 
so Pilalrapresente (daûr dai dats dal 
2014) il 0,4% de economie de UE, 
e je stade in ogni câs tra i cinc paîs 
de Union Europeane là che il debit 
public al è cressàt di plui dilunc de 
crisi: di 8.216 milions a 30.133 mi- 
lions di euros. Di ché altre bande al 
somee però che e sedi prossime a lâ 
fûr dal tunel. Za intal 2014 il Pil al 
è cressût dal 3%. Chest an, secont il 
Fmi, al varès di jessi dal 2,3%. Se la 
cressite e ves di restà a chesc] nivei 
ancje intal prossim futàr, cul 2017 
o cul 2018 la Slovenie e varès di 


passà i nivei di prime de crisi, cuant 
che - midiant ancje de circostance 
economiche favorevule - il paîs al à 
vivàt un bum economic. 


BOGNS RISULTATS 

Intal 2015 i indicadòrs slovens 
a son risultâts i miôr o dongje de 
medie inte aree Ocse. Cun di plui 
e je stade l'unic paîs de UE a rivà 
chest an a ridusi i disecuilibris ma- 
croeconomics. Tra i dâts plui positîfs 
dal ultin periodi al è chel dal sigûr 
sul tas di disocupazion. A Setembar 
di chest an al è lât jù al 11,5% fa- 
sint regjistrâ la cuote plui basse dal 
Setembar dal 2012. Ancje se al è un 
dât ancjemò distant a pet dal nivel 
precrisi: intal Setembar dal 2008 la 
disocupazion e jere al 6,3%. Intal 
stes an i lavoradôrs slovens a jerin 
plui di un milion. Dal 2009 il lôr 
numar al è calât par cinc agns di file, 
ma cumò il trend al è tornât a jessi 
positîf. 


UE: PARÊ POSITÎF 

Il belanç di prevision sloven al à 
vût za il parê positîf de Comission 
Europeane che lu à judicât compati- 
bil cui obietîfs che al perseguìs il pat 
di stabilitât e cressite. Za intal 2016, 
il deficit sloven che intal 2013 al à 
rivât a nivei record cul 15%, al varès 
di restâ sot dal soiâr Maastricht dal 
3% intal rapuart cul Pil. Daûr des 
previsions, dopo il 5% dal 2014 e il 
3,58% dal 2015, intal 2016 il defi- 
cit al varès di jessi dal 2,1% e intal 
2017 dal 1,74%. Tra i obietîfs dal 
guvier di Miro Cerer intal bieni pros- 
sim e reste la cressite economiche 
(in chest periodi dovude soredut aes 
esportazions) che e larà perseguide 
ancje stimolant la spese publiche. 
Lis prioritâts segnadis dal esecutîf 
a saran la sigurece dai citadins e 
dal patrimoni, sanitât, justizie, in- 
frastruturis e istruzion. Il 


LA PATRIE DAL FRIÙL 





| Friùl Europe 





x 
x 
* 











LH 


015. E pal 2010! 


Marco Stolfo 


A EA 





x 
* 


Lé 





X A $ 


Un svolt epocäl o une conferme di 
une cierte tindince che e va indenant 
di timp? La domande e tocje i fats 
tragjics di Parîs dai 13 di Novembar: 
par cualchidun a son stàts un shock, 
un alarm improvîs; par altris a son 
stats alc che si spietave di timp. 

XK Tra chei che a àn declaràt di 
no vé vude nissune sorprese a son 
soredut chei che no pierdin ocasion 
par tornà a bati su la cuistion dal 
scuintri di civiltàt e che a rispuin- 
din al fanatisim cun altri fanatisim, 
se no piés. Salacor al somee che plui 
di cualchidun di lôr, cuntun nivel 
di cinisim ancjemò plui alt di chei 
imprenditòrs che dopo dal taramot 
di L'Aquila a ridevin e a gjoldevin 
pensant al vuadagn che a varessin 
vût cu la ricostruzion, no viodessin la 
ore che al sucedès alc dal gJenar, par 
speculazion politiche e par gratifica- 
zion ideologjiche, tant a dî cun ché di 
cjatà une dimostrazion par teoremis 
che a somein plui che altri dogmis e 
che a tegnin cont dome di une part 
de realtàt. 

XK I atentàts teroristics te capitàl 
dal Stat francés a alcin il nivel di 
un conflit che al esist za di timp e 
che al è soredut gJeopolitic, politic, 
economic e militàr. Duncje, no son 
une novitàt assolude ma si insuazin 
intune dinamiche che e va indenant 
di plui timp. 

XK Cheste dinamiche gjeneràl, la 
tragjedie di Parîs e chés altris, che no 
tocjin dome i citadins francés e chei 
di dute Europe — Russie compren- 
dude — ma ancje chés altris bandis 
dal mont, a tornin a meti in evidence 
un pàr di cuistions avonde griviis. Di 
une bande al è il dät economic che 
i vincjevot Stàts de Union europea- 
ne (Ue) a metin dongje la seconde 
spese militàr dal mont ma no àn un 
vêr sisteme di difese comun che al 
funzioni pardabon. Di ché altre, al è 
il fat che plui di cualchidun di chei 
Stats — e tra chesc] a son par sigàr 
chel talian e chel francês — al espuar- 
te di agnorums un grum di armis tai 
Paîs araps, massime in chei che in dì 
di vué a son i sostignidòrs dal terori- 
sim dal cussì clamât Stat islamic, e 


a fasin compagn duc] i cinc membris 
permanents dal Consei di sigurece 
de ONU. 

XK A saressin avonde argoments 
par capî che e covente une vere poli- 
tiche di difese e di relazions interna- 
zionàls de Ue, ma and è ancjetanc]j 
par capî parcè che no esist e cuài che 
a son interès che a sburtin par che no 
sedi. E salte fûr ancje in chest câs la 
Europe che e mancje, scJafoiade tra 
propagande e ‘grandeur e pronte a 
fa sunà de bande dai diviers guviers, 
ognidun par so cont, i tambîrs di 
vuere e a fà partî i cjJacebombardîrs. 

XK A proposit di propagande, e 
lasse scaturîts la maniere che il gu- 
vier di Madrid al à profitàt dai fats 
di Parîs par rilancà ché aleance co- 
stituzionàl cui socialisc] spagnài, za 
screade dopo dal atac ae redazion di 
Charlie Hebdo, metint dongje il pe- 
ricul jihadist cu lis istancis indipen- 
dentistis de Catalogne. Nancje che 
il Parlament di Barcelone e l’Isis a 
fossin la stesse robe. 

XK Al è un aspiet de reazion Tür 
scuare di Madrid viers de maniere 
che si à vierte a Barcelone la gno- 
ve legJislature autonomiche. Ai 9 di 
Novembar, juste un an dopo de con- 
sultazion popolàr su la indipenden- 
ce, là che sù par jù doi milions e 300 
mil di lôr a vevin pandude la lôr vo- 
lontàt di decidi in maniere pacifiche, 
libare e democratiche l'avignî politic 
de Catalogne, il Parlament al a fat 
buine une risoluzion che e vierg il 
procès di distac dal Ream di Spagne. 

XK Ma nol è dome il braç di fier 
cun Madrid, a Barcelone al è ancje 
un confront fuart tra JpS e Cup, stant 
che lis dôs fuarcis che a àn prontàt 
e a àn votàt chel document no rivin 
a cjatà un acuardi par elei il engt 
president catalan, par meti adun il 
gnûf guvier e par là indenant su ché 
strade. Se no si liberin par ordin di 
personalisims e di dogmatisims al 
è il pericul di tornà aes elezions tal 
mês di Marg dal 2016. Intant, duc] i 
citadins spagni a votaran pes Cortes 
ai 20 di Dicembar: un vét che al darà 
ancje indicazions impuartantis pe 

LENGHI 
IL PROGRAM PAR 
INSEGNA FURLAN, 
E NO DOME 


== Redazion 

Joibe ai 12 di Novembar al è stàt 
presentàt «Lenghis», un laboratori 
di didatiche interatîf par furlan e pal 
furlan. Presints la assessore regjonâl 
ae Istruzion, Loredana Panariti, 
Lorenzo Fabbro president de Arlef 
che lu à finanziat, Paola Floreancig 
ispetore dal Ufici scolastic regjonal e 
Adriano Ceschia ideadôr dal progjet 
pe cooperative “Centri di linguisti- 
che aplicade Agnul Pitane” (www. 
claap.org). 

Di ce si tratial? Dificil spiegàlu se 
no si lu viét dopràt, ma o provarìn: 
«Lenghis» al è un program infor- 
matic che al è fat di doi imprescj 
principài, une “Biblioteche” digjitàl 
e un “Laboratori” di esercitazions 
linguistichis. 

BIBLIOTECHE_ La Biblioteche 
e pues vê dentri tesc] di diviers gje- 
nars, tipologjiis e lenghis; e pues jes- 
si inzornade e insiorade cence limits 
e metude a disposizion di cui che le 
dopre midiant dal web (e duncje me- 
tude adun ancje di une rét di utents). 
E pues ancje jessi personalizade di 
un utent singul (ven a stài che un 
insegnant o une scuele a puedin fâsi 
la proprie). 

LABORATORI. Il Laboratori al 
è un gjeneradôr di unitàts o di eser- 
citazions variis. Par ogni test che si 
cjape de Biblioteche e je dute une 
schirie di esercizis, par esempli di 
gramatiche o di terminologjie, che 
l’insegnant al pues fà cui arléfs. Duc] 
chescj esercizis a puedin jessi fats 
in paralél cun altris lenghis. Pensàt 
prin di dut pal insegnament de ché 
furlane, di fat, «Lenghis» al pues jes- 
si dopràt par ogni lenghe e adiriture 
alfabet: la lenghe furlane e pues (esst 
associade ae lenghe taliane o a ogni 
altre in maniere che l’aprendiment 


199 


di ognidune al puedi “viazà” in ma- 
niere compagne. Ancje il furlan al 
pues Iesst tratàt te forme de coinè 
o te forme di une des sôs variantis 
gjeografichis internis (cussì, par une 
volte, ducj contents...ndr). 
US_«Lenghis» si pues dopralu 
des 


scuelis o tes singulis aulis par mieg 


intai laboratoris informatics 
de lavagne luminose o di un video- 
proietôr. Al pâr propit un imprest di 
gale, che al veve za jevât entusiasim 
intai prins insegnants che ur jere sta- 
de fate viodi une anteprime parziâl. 

Il prossim pas e je la programazion 
di une schirie di incuintris formatîfs 
pal ûs pratic ai insegnants di letaris, 
di furlan e di lenghe foreste disponi- 
bii a sperimentà il program tal pros- 

Suns Europe 2015: 


Cricket Club" e lis | CU LA MUSICHE ANCJE CINE 
E LETERATURE 


Natascia Gargano 


storiis de band 
furlane simptri in 
vacance a Dresde 


Moira Pezzetta 





«O volevin meti dongje un disc cun 
tocs che a contassin di plui lis nestris 
storiis, une divierse di chê altre, e 
meti dongje de musicalitât blues di 
"No covente rabiâsi" altris suns». 

Al è cussì che "Aldo Sbadiglio 
e la Famiglia Ananas in vacanza a 
Dresda", il grup di legris musiciscj 
vincidôrs dal Premi Friûl 2013, nus 
conte cemût che al à pensât al gnûf 
disc, jessût a Setembar dal an passât 
cun la etichete di Musiche Furlane 
Fuarte: "Ljuba Toast Cricket Club". 

Dopo i concierts organizàts in 
diviersis localitàts dal Friàl e far 
Region come "Musiche di Sconfine" 
e "Art tal ort", 1 musiciscj matarans 
a son za pronts par Iesst cun altris 
tocs che come simpri a metint in sene 
tantis storis. 

LALBUM_ «Il titul dal album 
"Ljuba Toast Cricket Club", al è un 
disberdelenghe come il non dal grup, 
lu vin sielt parcè che ti reste di sigûr 
tal cjaf. Lis cjangons no àn confins e 
soredut a tabain dal nestri teritori». 

Ducj i tocs a son nassàts in màt ca- 
suâl eognidun al conte alc. Tacant dal 
prin toc, cui glaçûi tal supermarcjàt, 
fin a partî par un viag cun Aldo tal 
Friùl des diversitàts culturài, lant a 
finîle a Milan e Udin, dulà che e re- 
gne violence e casse integrazion. E 
daspò Fabian Riz, guru spiritual dal 
grup, al interprete "Sborfadér". 

LA RESISTENCE DAI 
ZOVINS_Unaltritoc alè "Levante". 
«Al è un toc plen di resistence. La 
resistence cuotidiane dai zovins in 
dì di vué. Cheste cjangon e je reali- 
zade in stîl folk cu las vôs dal "Coro 
popolare della resistenza" che o vin 
cognossut midiant dai amîs dal cir- 
cul Misskappa di Udin». L'album al 
finìs cun "Živjeli S.p.A", omazant 
ancjemò une volte ché che e je la 
nestre culture di condivision di plui 
lenghis. «Živjeli al è il toc che o do- 
prìn par saluda il public ai concierts, 
un mix perfet tra musiche balcaniche 
e vilote furlane: la misture perfete 
par cjalâ viers il futàr cun felicitàt 
e positivitàt». 

FUTUR_E pal futàr ce pensaiso? 
«Un gnûf album, un film, un docu- 
mentari sul stîl "Quark", un tour in 
dute Italie, anzi in dut il mont! Intant, 
a insumiàsi no si fas pecjàt!» 

Lôr a son Paolo Drigo (vôs) - che al 
sarès chel ,,Aldo Sbadiglio” dal non 
-, Luca Politti e Gianni Travaglia 
(ghitare acustiche e côr), Michele 
Olivo (tastieris, armoniche e côr), 
Carin Marzaro (bas eletric) e Alberto 
Zenarolla (batarie e côr). E 


In cheste fin dal an, il Friùl al è il 
cor de Europe multilengal. Fin ai 
11 di Dicembar a son di fat 1 dîs di 
“Suns Europe”, il festival europe- 
an des arts performativis in lenghe 
minoritarie (www.sunscontest.com). 
Ma cuale ise la impuartance di chest 
festival e ce che vuelial dî fa musi- 
che par furlan, par ladin o par frison 
in dì di vué? Chi cualchi rispueste. 


CE RAPRESENTIAL 
IL FESTIVAL? 

Il proget, nassût a Udin tal 2009 
de scuadre di Radio Onde Furlane, 
and a fade di strade. Prime robe, 
si è slargjàt: «Pe prime volte si sin 
vierzàts a dute la Europe» al sclarìs 
Leo Virgili, un dai organizadòrs. «O 
vin fate une semifinàl in Sardegne 
dedicade, come tal passât, aes mi- 
norancis de Europe alpine e medite- 
ranie, e la final dai 11 di Dicembar 
al Teatri Gnûf "Giovanni da Udine", 
vierte invezit a dutis chés altris, ri- 
vant fin ai Sami de Laponie». Cun 
di plui, chest an ae musiche si son 
metudis dongje lis arts cinemato- 
grafichis (cu la “Mostre dal Cine” 
a fin di Novembar) e la leteratu- 
re (cun “Peraulis di Suns” dai 4 
ai 6 di Dicembar), fasint di “Suns 
Europe” un dai plui grancj e com- 
plets festivals europeans di cheste 
sorte. Seconde robe, a son rivats 
ricognossiments une vore impuar- 
tants: il patrocini dal Segretariat 
gjeneràl dal Consei di Europe, e la 
etichete Effe (Europe for Festivals, 
Festivals for Europe), assegnade aes 
miòr manifestazions artistichis eu- 
ropeanis. Che chest festival al fasi 
ben ae promozion dal nestri teritori, 
si è inacuarte ancje la regjon, che 
pal 2015 e à metàt un biel grum di 
bécs, in gracie di un bant de Arlef 
(45 mil euros pe part di musiche) e 
il sostegn diret di TurismoFvg (100 
mil euros in dut). A son po dopo lis 
colaborazions di Comun di Udin, 
Fondazion Teatri Gnàf "Giovanni 
da Udine", Informazion Furlane 
Soc. Coop., Centri Espression 
Cinematografichis, Bottega Errante, 
Il Laboratorio e Font Audiovisff Fvg. 
E pe musiche tes lenghis mancul 
pandudis de Europe, ce ur fasial un 
festival cussì? «L'obietîf al è chel di 
là plui in là dal spetacul e di meti in 
relazion artiscj, incoragjà la circui- 


tazion dai grups organizant concierts 





ator in plui datis, e svilupant une rét 
che e valorizi la produzion contem- 
poranie tes lenghis minoritariis» 
al rispuint Marco Stolfo, espert di 
musiche in lenghe proprie e dentri 
te scuadre di Suns Europe. Martina 
lori, 20 agns, de Val di Fasse, e je la 
vincidore de ultime edizion di Suns. 
Ce aie otignût di chest premi? «In 
chest ultin an, o ai vàt mit di jentrà 
in contat cun altre int che e cjante in 
lenghe minoritarie, e di sunà pe pri- 
me volte ancje Tür de mê valade». No 
dome. «Cun la mê vitorie» e zonte «o 
vin ancJe dimostràt che il ladin nol 
reste dome dentri i nestris confins, 
ma al pues sun ancje tal forest». 


INDULÀ VADIE 
LA MUSICHE IN LENGHE 
MINORITARIE? 

E al è cualchi bon esempli ancje 
chi di nô. Di Lino Straulino a Luigi 
Maieron, nons cognossfts ancje fàr 
di cjase, fintremai a Loris Vescovo, 
vincidòr di une Targa Tenco cun 
l’album Penisolati e unic furlan in 
rapresentance dal Friàl in chest 
festival. «In Europe o podìn cità 
Gwenno, cjantante galese che e à 
un bon sucès tal indi pop britanic, 
e Fermin Muguruza, basc che al à 
colaboràt cun artiscj tant che Manu 
Chao. O ancje lis Ganes, tré fantatis 
de Val Badie che a fasin discs cun 
Sony Musc in Gjermanie» al note 
Stolfo. Se fâ buine musiche al è il 
pont di partence, si scuen però po 
dopo ancje sburtàle. «Tai Paîs Bascs 
e in Galles a son plui indevant parcè 
che a esistin etichetis indipendentis 
di une vore di agns, cuntun mana- 
gement une vore struturàt» al dis 
Stolfo. Ma isal un marcjàt par chest 
gjenar di produzion? Forsit sì, vué 
plui di îr. «Rispiet a cualchi an in- 
dar, pai grups “alternatîfs” al è plui 
facil fasi cognossi: al baste meti un 
video su YouTube e falu zirà in rêt» al 
dîs «po dopo, cu la tindince de world 
music, il public al è usat a lenghis 
diviersis, e ancje chés minoritaris a 
vivin mancul prejudizis dal passat. 
Anzit, cjantà in lenghe proprie al 
pues Iesst un element di atrat, parcè 
che al puarte cun se ancje une storie 
di conflit e rivendicazion in plui che 
di ispirazion poetiche e leterarie». 
Alain Stivell docet, che cu la sô arpe 
celtiche e la sô musiche tradizional 
bretone, al à fat il ar dal mont. El 





| Simpri bogns 


Celso Macor, 
I fucs di Belen, 
Cormons, 
1990 


—— Laurin Zuan Nardin — 


Soi un spic di forment ta mitât, / un 
spic cressût tal soreli da viarta / tra 
mil flôrs e colôrs; / la mê vôs no si sint, 
al ciamp lè grant: /jo meni ‘1l ciâf ta 
buera e sberli. // Vevi ancje jo peraulis 
di dî, /ricuarz di meti ta suarza, / prin 
che passàs la falz. 


Chest l’incipt de prime poesie 
de prime racuelte di Celso Macor 
(1925-1998), Impiâ peraulis, vignu- 
de fûr intal 1980, cuntune prefazion 
di Ervino Pocar, il grant gjerma- 
nist e tradutôr. Intal 1996, l’editor 
Braitan di Bregan di Cormons al 
à dats far chesc doi volums intun 
elegant satàl, che a cjapin dentri 
l’opera omnia par furlan di Celso, 
cun chest titul cussì sigmificatîf. In 
plui de racuelte dal 1980, o cjatin 
chi dentri lis prosis di / vôi dal pe- 
taròs (1986), cu la presentazion di 
Rienzo Pellegrini e, in jentrade, la 
flabe dal picul ucielut che i gjave une 
spine a nestri Signòr su la cròs. Po, 
intal secont volum, lis poesiis di Se il 
flum al mâr (1989) cuntune note final 
ancjemò di Pellegrini, Tiara, in pro- 
se (1991), cu la postfazion di Sergio 
Tavano e, par ultin, Quinta stagion 
(1989-1995), ancjemò poesiis. E, 
par finî, une note dal editòr, Hans 
Kitzmiiller. La traduzion par talian 
e je insom di ognidune des racueltis. 

Cui che al à cognoss@t Celso di 
persone, nol pues dismenteà cheste 
persone cussì storpeose, semplice 
e pûr plene di culture: ti bastave 
cjalâlu un moment intai voi e tu ca- 
pivis che al jere un om bon. E chestis 
carateristichis si cjatilis dutis intai 
siei scrits. Che e sedi poesie o pro- 
se, il ton intimistic al è simpri chel 
e ancje i argoments no si slontanin: 
la nature, in particolar la mont che 
lui al jere un apassionàt, lis aghis 
(il Lusing), 1 cjamps aràts dal Friûl 
di jevat, la lenghe furlane cussì tant 
amade (al jere restàt mâl sintint un 
frut a dî puledri, invezit di puieri...). 
E po, la complessitàt linguistiche e 
culturàl di chestis tieris, li che ai 
incrosin furlans, todescs e slafs e, 
duncje, la assurditàt e la stupiditàt 
des vueris (Lassét che da montagnis 
i nestris fradis végnin ju / cun miluz 
e ciastinis / che li’ caretis a’ tornin 
ciaradis di blava...). 

E naturalmentri il mont contadin 
là che lui al jere nassût e che i puar- 
tave simpri dongje tanc] di chei ri- 
cuarts di no podé paràsi (Malandreta 
nostalgia). Epàr al rivave, chel istès, 
a cjalà lontan: Ma tu tu âs di vivi, 
frut, /...Jé tô la strada, côr che ‘l timp 
al mûr). i 


DICEMBAR 2015 


wir furlan 


—— Bete di Spere 








SAGJITARI 
Nassûts jenfri i 23 di 
Novembar e i 21 di 


Dicembar 


Segn di tiere (al à bielzà cuatri 
çatis e doi braçs, no volarês mighe 
tacài ancje lis alis o lis pinis?) 


Sport preferît: Sapà lort 


Il Sagjitari, normalmentri, al è rafi- 
gurât tant che un centauri, creatu- 
re mitologjiche, mieze om e mieze 
cjaval, cuntun arc par tirà lis frecis. 
La tradizion furlane lu rapresente 
invezit cualchi volte come mec om 
e mieze vacje (cuntun podin pal lat 
tal puest dal arc), cualchi volte come 
mieg om e mieg purcit (secont des 
imagjins cjatadis des bandis di Sant 
Denél). La version plui difondude, 
però, e je ché cun mieg om e mieg 
bo. Naturalmentri cence arc o frecis, 
dome cu la vuarzine. 

Duncje, il Sagjitari furlan al met 
dongje dutis lis carateristichis dal 
furlan (gran lavoradér, cul cjâf cua- 
drat) e chés dal bo (gran lavoradòr, 
cul cjàf cuadràt): o podés stà sigàrs 
che no si stracarà mai di tirà la vuar- 
zine. Dut câs, il Sagjitari al une per- 
sone cui pîts (o cu lis catis?) plantàts 
par tiere, tant che par jessi sigàrs, di 
pîts a ‘nd à cuatri. 

Dome fevelant di mangjà al ven 
cualchi dubi: al Sagjitari i plasarano 
polente, frico, broade e muset come 
al om, o stran e jerbe come al bo? 
Par fortune, la metàt cu la bocje e je 
ché umane, cussì il Sagjitari al pues 
tornà a cJapà lis fuarcis dopo une dì 
di lavòr parant jù alc di sest. 

Metint insiemi il cjâf di om (furlan) e 
la fuarce dal bo, il Sagjitari al pues fà 
dut di bessôl. Duncje, e je une per- 
sone indipendente, che e à mër judà 
che Jessi judade (va ben, lu sai: par 
Iesst cussì no covente jessi mieg bo, 
baste jessi un furlan intîr). 

Il caratar dal Sagjitari furlan al pues 
jessi confondàt cun chel de Belance 
furlane, dal Leon furlan o ancje dal 
Taur furlan. Tant, lu savìn duc]: l’o- 
roscop al è dute une monade. 


Salt: Miòr vê mal di cjâf che mâl 
di gjambis, soredut cuant che di 
gjambis a ‘nd è cuatri. 


Amor: La vuestre metàt disot e 
varà un grum di sucès cu lis vacjis. 
Viodét di fàlis lâ ben ancje ae metàt 
parsore. Il 

VINO DI LASSASI CUSSÌ 
COME CJANS, 
CENCE NANCJE ABONASI? 

Che tu sedis za abonàt o che tu 






le vedis lete dome cualchi volte, 


aboniti o rinove l'abonament 





a un mensîl unic: almancul une volte 





al mês, lei par furlan! 


Abonament par un an (sedi pe Italie che pal forest) 25,00 euros 
L’abonament al dure un an (undis numars, al salte Zenâr). 


Il gjornàl al rivarà a cjase dai abonàts par pueste. 

Mario Martinis 

Il non dal més al ven di December, 
il diesim dal antîc calendari roman 
di Numa. Dicembar al è il diesim se- 
cont e ultin més dal an. Chi la grande 
ruede dal timp e ferme la sô corse, 
lant daûr di ché dal soreli che si fer- 
me tal so pont plui bas, il solstizi. 
Di fat, viers il vincjesim prin dì il 
soreli al pâr tocja il pont plui profont 
de els li che al ferme la sô corse tal 
emisferi austràl o zodiac di meridion 
par tornà a cJapà la corse par ledròs, 
ché viers setentrion, che lu puarta- 
rà fintremai al solstizi di Istàt. Par 
chest, Dicembar al siere dal dut la 
Sierade e al fâs taca l'Invier. Tal grant 
moment dal solstizi, lis zornadis a 
son ridusudis al lôr minim di lûs e 
di durade, intant che lis gnots a son 
ae lôr colme di scûr e di lungjece; al 
è chest il moment critic dal passag 
dal solstizi, pont clâf dal cicli eterni 
dal timp e dal cosmi, li che il scûr 
al vinç su la lûs, cuant che dut al 
mûr par tornà a nassi, dut al finìs par 
tornà a scomengà tal ritmi misteriòs 
dal univiers. 

In chest pont di fonde dal calen- 
dari atronomic, fieste de lûs che e 
torne a nassi (o ben Nadal dal soreli) 
e che e tache a tornà a cjapà fuarce 
te maree dal scfir, tantis civiltàts e 
tradizions di culture a àn celebràt 
simbolisims di soreli une vore fuarts 
e il stes cristianisim al à logàt pro- 
pri a chest pont la nassite di Jesù 


RINGRAZIAMENT 
AL AUTÒOR 


Gjavat Tür di “Il grant lunari dal 
Friùl. Sants, fiestis e tradizions dal 
cicli dal an” (Pasian di Prât, 2012): 
o ringraziìn l'autôr pe disponibilitàt e 
pe colaborazion Il ®© Redazion 

Crist. Duncje, la grande beste dal 
solstizi-Nadal e à metàt adun une 
vore di caratars e significàts sacris, 
magjics e tradizionài che ancje la 
"societàt agrarie" furlane e à sim- 
pri fiestezàt, tramandant fin al dì 
di vué dute une schirie di usancis 
e consuetudinis popolars. Tal Friàl 
de alte il simbolisim dal solstizi (val 
a dî lis alegoriis de lote jenfri la làs 
e il scûr) al è ancjemò introdusfàt de 
fieste di Sant Nicolau cu la sô lote 
cuintri i krampus, entitâts des tene- 
bris e fuarcis ctoniis de nature, par 
po jessi puartàt indevant dapardut 
de fieste di Sante Luzie (date anti- 
ghe dal solstizi di Invier) che come 
Sant Nicolau e puarte regài augurài 
ai fruts. E va indevant duncje cul 
Nadal, fieste des fiestis te tradizion 
de partecipazion ai rituài religJòs, 
aes usancis culinariis, aes lûs dal 
pec furnît pe fieste e al presepi, par 
po lâ indevant tai rituài de cuestue 
di bon auspici e des usancis dal Prin 
dal an par sieràsi, propri un mês dopo 
dal so inizi, tal grant spalt pe fieste 
de Pasche Tafanie. 

In Dicembar i cuadris de nature a 
son dispuefts, fers e desolàts, come 
muarts sot di cf pengs; i arbui incan- 
tesemâts, la jerbe secje e scridelide, 
monts, culinis, boscs e plans a son 
deserts, a tremin sot des scoreadis di 
aiar glacat o a son sepulîts sot di une 
coltre di nët. intant che il mâr al è in 
burascje o ingrispàt des bugadis de 
buere. In Dicembar dut al è pardabon 
finît sot dal mantiel dal frét, de glace, 
de néf e des brinadis. Dome tal scûr 
e clip vintri de tiere la vite vegjetàl 
e polse tes lidrîs e tes semencis che 
planc a planc si trasformin, biel che 
ché animâl e duar fisse, te spiete che 
al torni il clip dal soreli. E 

Figni dûr 


—— pre Antoni Beline 

Al jere il 1981: a 5 agns dal taramot, 
servitàts militàrs ancjemò a plen... e 
pre Antoni al comentave sul ultin més 
dal lunari e al invidave a no mold. 
Vué il contest storic al è cambiât, ma 
il sfas de Italie di cumò al è il centrali- 
sim simpri plui evident che al scancele 
e al scjafoie lis minorancis... bisugne 
tignî dûr, ancjemò. 

(Redazion) 

EE 

O sin rivàts ancje chest an insom 
dal lunari e o stin par roseà l'ultin 
sfuei. Tal mont si viòt bombis, vio- 
lence, stragariis, porcariis, injustizi- 
is e tantis altris robatis che a cressin 
simpri plui; e voie di fà ben che e 
cres simpri mancul. Ma però o sin 
persuadîts che, se ancje a nivel di 
place o di gjornal o di grande plere 
che e fâs opinion, i prepotents e 1 fur- 
bos e i lazarons a cjapin simpri plui 
spali, a nivel di persone (chel che lu 
clamin «riflùs») a 'nd è simpri int che 
e lavore, e scombat, e pare indenant 
la carete cun fede e cence fâ scJas. 
A son chei che a pochin indenant la 
storie, ancJje se no laran mai a finîle 
sui libris di storie. 

Tal nestri Friùl, che al è tal mont, 
la sunade no pues jessi diferent. Se 
si cjale la facade e la part uficial 
(istituzions, partîts, scuele, gleseam, 
studiats e vie) e ven la disperazion e 
il convuls. Se però si pense a tancj 
furlans che dì par dì, cun pazience 
e passion, a stan cjapant cussience 
dai problemis de nestre tiere e si con- 
sumin la vite tal lavòr e tai principis 
sans de nestre tradizion plui gjenui- 
ne, alore il cûr si vier ae sperance e 
si scuen tignî dûr e lâ indenant. Par 
no che la storie, simpri strie cui ti- 
biâts, ju folpei inmò di plui; par che a 
puedin jessi simpri plui lôr a indrecà 
il tamon de storie. Par dâur vôs a di 
chei che no 'nd àn; par dâur une man 
a di chei che se meretin. 

Svolant, par resons di puest, sui 
grancj berdeis nostrans (fruts che a 
scuegnin glotisi une scuele foreste; 
mestris che no àn inmò capît che si 
à di rispietà il canai te sô storie per- 
sonàl e social; predessam che i ten 
plui al pape che no ae sô int; studiàts 
che si capìs che a àn studiàt dome 
parcè che no rivin adore di fasi capî; 
universitàt che e pararès plui bon tun 
repart di rianimazion che no là che le 
àn imbastide; gjavis di tiere buine te 
Basse e spopolament te Alte; crisi de 
industrie ancJe là che si crodeve che 
e ves fondis saldis; invasion tai ufizis 
e tes istituzions statàls e parastatàls 
di dute la pestilence e prepotence 
talianote; tradiment sistematic dai 


partîts di dut ce che al è «cuistion 
Friùl», e vie indenant) si fermarìn un 
credo su cualchidun che nus somee 
che si scuen bati simpri cence mai 
stufàsi. 

I paîs dal taramot si cjatin intrigàts 
parcè che bêçs no nt rive, almancul 
pe int. E i bégs no rivin parcè che 
la barache taliane e je a remengo 
e 1 sorestants lis àn tentadis dutis, 
fale che une politiche di serietàt e di 
programs prime che di formulis e di 
etichetis. Po ben, i bêçs dal taramot 
o vin dirit, e lôr a àn di dëm. E je ore 
passade che par salva la nestre patrie 
si scuegni spietà di salva il baracon 
statàl. Che nus dedin il nestri e che 
a vadin a trai. 

E sul trai al ven fàril secont berdei: 
che in Friûl no podìn plui lâ indenant 
cun tantis sclopis e casermis. Chest 
an a àn batt besate e disdivore, cun 
cjampane grande e campanel, su la 
fortune di vê il plui grant concen- 
trament militàr de republiche. Si à 
viodût ce sorte di fortune che nus 
puartin e ce tant dam ancje morâl che 
nus tocje cjapà di mieg. Se l'Italie e 
à ché di difindisi, che si cjati altris 
braidis di sbarà e fà marcia i soldats. 
Cussì ancje altris regjons, in non de 
unitàt «nazionàl», a podaran sintî a 
cjantà pes casermis e a podaran fasi 
une palanche cul spag de droghe e 
cui putanegs e a podaran lei il non dai 
lôr paîs ogni dì su ché cronache che 
nol stà ben jessi metàts. Vonde cu 
lis sclavitàts militàrs. Ancje in non 
de pâs, che cumò, magari a cjacare, 
duc le bramin. 

L'ultin cantin, ultin parcè che plui 
cjàr ma prin par impuartance, al è 
chel di salva no dome la culumie e 
il teritori e la pâs e di tornâ a fà sù il 
Friùl ferît, ma ancje di dâi dignitàt 
e onôr e sflandòr ae nestre culture, 
fasintle deventà il pan di ogni dì e 
di ogni situazion. e no une masse- 
passuderie o-un lus par studiats o 
nostalgjics. Tun mont che al cambie 
di fà spavent, o volìn che a cressin 
fueis gnovis ma su la lidrîs di simpri. 

O invidìn partant duc] chei che a 
disin di vê a cûr la nestre tiere, a 
metisi une man su la cussience e a 
domandsi se a àn fat dut ce che a 
podevin e se magari a puedin fa alc 
di plui. No crodìn a int che e ven di 
fûr a salvanus. Nus mandaressin il 
cont in zornade. Nant che a sedin i 
furlans a ripià la paronance de lôr 
storie e de lôr culture. 

La strade, lafè, e Je lungje e lis 
tentazions di fermàsi, di voltàsi, di 
rassegnàsi; di dî che aromai ce che 
al è al è, a son tantis. Ma o volìn 
sierà cheste tabalade e auguràsi un 
bon an, cuntune peraule grande dal 
vanzeli. Là che al dîs che si salvarìn 
cul TIGNÎ DÛR. E stant che, te sto- 
rie, ce che nol à stàt al pues vignî e 
ce che al à stat al pues simpri tornà, 
magari tune forme gnove, cui aial dit 
che il sfas de Italie imblecade tal ri- 
sorziment nol puedi sei une ocasion 
fenomenâl par che e florissi ché di- 
viersitàt regjonàl e etniche che, cen- 
ce gjavà nuie, i darès plui savòr e 
tignince al dut? E ancje chi un'altre 
detule: la muart dal lôf e je la fortune 
de piore. Te conte di Scufute Rosse, 
vierzint la panze dal lôf, e je saltade 

fûr la none, spirtade e scJalteride, 
ma vive. E parcè, passant ae realtàt, 
spacant l'Italie no podaressial saltà 
fûr un Friûl furlan? 

Nissun no us improibìs di pensà 
che il doman al sedi plui biel di vué 
e nissun no nus improibìs di scom- 
bati par che dut chest al sucedì. 
Par chel al val la pene di stà pronts 
aes novitàts de storie e di tignî dûr 
ancje cuant che al somearès che al 
sedi timp straçât. Che se al è un timp 
ben spindît, al è chel spindt lotant 
pe proprie tiere e pe proprie int. Il 

Ancje pal an 2016 
il Lunari di pre Toni: ideis 
e solidarietàt In cubie 





i di Pri 


Toni 21) 10 


HJ unal 


Sabide ai 7 di Novembar te glesie 
di Visepente al è stàt presentàt il 
lunari di pre Toni Beline, il numar 
nûf di cuant che nus à lassats. La 
int no je mancjade e cun jê nancje 
lis motivazions par Iesst presints. 


A 


Intun unic moment, si è metude 
dongje la memorie di un om straor- 
denari come pre Toni; la solidarietât 
che e met adun doi monts, il nestri e 
chel dal Benin in Afriche, cui poçs 
di aghe e lis scuelis fatis sù de as- 
sociazion “Amîs di Udin” (midiant 
ancje dai lunaris di chescj agns: pas- 
se cuarante mil euros in vot agns); 
e infin, lis ideis che a continuin a 
jessi il contignût pandût di pre Toni 
e di Glesie Furlane in chesc] agns. 
Il lunari pal an 2016 al fevele di mi- 
sericordie, e se la peraule e podarès 
semeà retoriche, al è di bant afermà 
che lis peraulis di pre Toni a rivin a 
dâ vivarositàt e concretece a chest 
concet cussì peàt al mont de glesie 
e al nestri vivi. Dodis més e dodis 
moments di riflession e cualchi volte 
di ridi, ma simpri cu la inteligjence 
de profonditàt di cui che al sa viodi 
un pas plui in là. 
Il lunari nol è limitàt te difusion 
dome al nestri Friûl, ma al zire indulà 
che la nestre int e va a vivi, cussì o 
savìn che al è picjàt ator pe Italie e 
ancje suntun mûr di Istanbul, in plui 
di cualchi puest in Gjapon. Forsit 
nus manche la Cine, ma o crodìn che 
in ogni continent e sedi presinte la 
figure di pre Toni, lis sôs peraulis e 
il sô incoragjament sedi uman che 
cultural, parcè che ae fin nus ripet 
simpri ché: restà umans (cuntune 
muse), cun dignitàt, fede e libertàt. 
Ilunarissipuedincjatàa Visepente 
te edicule dal paîs, a Basilian te edi- 
cule central, a Mels simpri te edicule 
e a Maian. Si pues ancje contatà la 
nestre redazion par vê informazions 
in merit. E eè Mauro Della Schiava 

Lenghe furlane buine 
di pandi i concets plui alts 
de cognossince sientifiche. 
Il congrès anual de SSTeF 

lu à dimostràt 





Ancje chest an, sabide ai 31 di 
Otubar, la Societàt Sientifiche e 
Tecnologjiche 
dentri de Universitàt dal Friùl) e à 


fate la sô Cunvigne anuâl, e a son 


Furlane (nassude 


cutuardis. 

La SSTeF e je nassude di fat tal 
2001 cun ché di promovi e di di- 
svilupà la ricercje, la cognossince 
e la divulgazion sientifiche e tecno- 
logjiche doprant la lenghe furlane. 
Ancje se in dut il mont la comunica- 
zion sientifiche si le fàs par inglés, 
pal insegnament e tai laboratoris di 
ricercje si doprin lis lenghis de co- 
munitàt nazionàl o local. E duncje 
ancje chi di nô, il disvilup de cultu- 
re e de lenghe furlane al pues esisti 
dome se i aspiets plui impuartants 
de modernitàt, tant a dî lis siencis, 
a vegnin consideràts par furlan. La 
dignitàt e l’avignî di une lenghe si 
misurin su la s6 capacitàt di esprimi 
i concets plui alts de culture sienti- 
fiche e tecnologjiche de modernitàt. 
LA CUNVIGNE._ Dopo lis edizions 
passadis di Spilimberc, Cormons, 
Voleson e Gardiscje, il congrès al è 
tornàt in Provincie di Udin e si è da- 
vuelt te Sale Feruglio dal Comun di 
Tavagnà, cun sede a Felet. 

La Lectio Magistralis che le à vier- 
zude, dopo dai salàts dal sindic dal 
Comun Maiarelli e de assessore ae 
culture Comuzzo, e je stade fate dal 
professòr Fausto Baldissera, inno- 
menât rapresentant dal mont sienti- 
fic di nivel internazional. 

A son stadis sîs lis comunicazions 
sientifichis e i risultàts otignàts 
dai ricercjadòrs e tecnics furlans 
presentàts par furlan o par inglés: 
Miriam Pupini, Annamaria Vacri, 
Daniela Gnesutta cun "Lusoruts e 
cerots", Rino Gubiani "Studi sui 
incidents in Friàl-Vignesie Julie: 
dai ex-voto aes statistichis di vué", 
Daniel Pittino 
leaders, spirt di imprese e presta- 


"Personalitàt dai 


zions tes pigulis organizazions", 
Franco Rosa, Federico Nassivera, 
Michela Vesciaveo, Sandro Sillani, 
"Impuartance de lenghe furlane 
inte strategjie di marketing: un mo- 
del SEM", Franc Fari, Eric Pascoli 
"Neurosience dai siums e insiums 
dai vertebràts" e Gianluca Gortani 
cun Nicola Serio a àn presentàt "I 
scandais su l'artesanàt". 

In fin, al è stàt un dibatit par furlan 
(o di tant in tant par inglés) li che si 
à viodît che la lenghe furlane e pues 
Iesst doprade par esprimi i concets 
plui alts de cognossince sientifiche. 
ep Redazion 

San Simon e Zal par furlan: tante 
cualitàt e partecipazion pai concors 
di leterature furlane, e tantis novitàts 
a son par rivà. Une “Vierte di Invier” 
pe leterature furlane 


Dree Venier 





La premiazion dal concors San 
Simon 2015 pe leterature furlane si 
è davuelte ae fin di Novembar stàt, 
intant che o jerin in stampe. Aroma) 


DI 


a san duc] che lu à vincàt Raffele 
Serafini, animadôr dal blog leterari 
“Contecurte” e ancje nestri colabo- 
radòr. La opare che al à presentàt e 
jere une racuelte di contis mitologji- 
chis, Soreli jevât a mont: une opare 
une vore particolàr, come che si lei 
tes motivazions dadis de jurie pe as- 
segnazion dal premi, «Une racuelte 
organiche e coerente di contis, che 
e met dongje la tradizion gjaponese 
intes sôs analogjiis spiritistichis a 
tocs une vore sugjestîfs de storie e 
de culture furlane». 





E je la prime volte di cuant che a 
son stadis tornadis a meti in concors 
lis racueltis di contis oltri ai romangs, 
che e ving une opare di cheste fate. 
In final a jerin in tré: cun Serafini, 
Gianluca Franco cul romang storic 
Il buinc, e Adriano Nascimbeni (vin- 
cidôr intal 2010) cul romanç “noir” 
Un fi par Santine. 

I lavòrs rivts chest an a son stàts 
nf. Ancje se cinc di mancul dal an 
passât, il president de Jurie, Carlo 
Tolazzi, al à marcàt che il nivel cuali- 
tatîf dai lavôrs al è stât une vore bon. 

In sumis, al somee che a sedin 
passâts i timps li che Tolazzi al dise- 
ve di dut cuintri de cualitât dai par- 
tecipants e de tecniche e de lenghe 
dopradis, fin a rivà a no assegna il 
premi pal 2013. 

Il probleme al jere forsit dome chel 
di une formule aromai vecje e fruiade. 


Sc 6 


Chest an il premi si è “vierzàt”, ancje 
cun seradis di contor: une par Franco 
Marchetta, une cul scritòr romanç 
Arno Camenisch, une serade li che 
si presentavin i finaliscj selezionats, 


e la serade final cun la proclamazion 


dal vincidérs. Dutis cuingadis ancje 
cun intervents musicài. 


BEN ANCJE IL ZÀL 

Une indicazion di buine salàt che 
nus ven ancje di Spilimberc, li che 
si è davuelte la premiazion “Zal 
par Furlan”, fat par autòrs di contis 
“zalis” in lenghe furlane, un con- 
cors rivàt ae cuinte edizion. Il vin- 
cidòr al è Ivan Zampar, insegnant 
di Carvignan, cu la conte “La gnot 
de civuite” inte sezion contis; inte 
sezion fumuts, prin Francesc Bisaro 
di Sant Zorç de Richinvelde cun “La 
senade”. Pe sezion scuelis, il prin 
premi al è lat ai fantats de “seconde 
A” des scuelis mezanis di Cosean cu 
la conte “Une bombe in palestre”. Al 
di là dai premiàts, al è di marcà che 
ancje chest concors al à vat grande 
partecipazion (16 autòrs pes contis e 
ancje di Tor dal Friûl) e che in gjenar 
la cualitàt sedi tecniche (tal cont) 
che di lessic e di grafie e je stade une 
vore alte: aromai i furlans a san scrivi 
ben in lenghe ancje dal pont di viste 
formal. I prins in graduatorie a son 


stàts separàts di pòcs ponts. 


LIS NOVITÀTS 

PAL FUTÙR: FUMUTS 

AL SAN SIMON E VIDEO 
A SPILIMBERC 

Lis dôs manifestazions no si sentin 
daûr di chesc] risultàts, ma pe edi- 
zion che e vignarà a àn za i fiers in 
aghe par proponi altris novitàts. A 
Spilimberc si siere la sezion fumuts, 
masse strenie par un argoment spe- 
cific tant che il “noir”, ma si vierza- 
rà une sezion video cul concors par 
cines curts di 5 minûts. Une idee 
par coinvolzi i zovins, une gjenera- 
zion che su YouTube e messede ben 
chest media. Il San Simon, biadelore, 
si vierzarà al fumuts: a saran ametu- 
dis in concors lis “grafic novel” ven 
a stàl 1 romangs a fumuts, dopo che 
ancje grancj concors talians tant che 
il Premi Strega a àn ametàt cheste 
gnove espression artistiche grafiche 
leterarie. Chest an, l’autòr ametàt in 
concorsalèstàtilroman Zerocalcare, 
ľan prime il toscan Gipi. E 


LA LETARE 


00000000000 00000000000000000 





LA CUISTION: L'edifici antîc di 
Place PatriarcjAt a Varian, cognossàt 
tant che "ex becjarie", al è in pericul 
di demolizion: il Comun di Basilian, 
tal mês di Lui stAt, al à deliberàt l'a- 
batiment che al sarès funziona al ri- 
fasiment de place e ae riorganizazion 
de viabilitàt. 

Al è nassût un comitàt cuintri de 
demolizion, che al à atestàt cence 
fal che la cjase di sdrumA e je sta- 
de la Cjase de Comunitàt di Varian, 
ché "CJase de Vicinie" o "Cjase dal 
Comun" dulà che, almancul tacant 
de seconde metàt dal Cinccent, 1 
cjâfs di famee si devin adun par de- 
cidi intune su lis materiis plui variis: 
des decisions sui confins des tieris, 
ae aministrazion dai bens de glesie 
di Sant Zuan Batiste, ae gjestion dai 
pascs comuns. (Redazion) 


Bundì a ducj, 


o soi un student universitari che 
al à dedicade une riflession ae 
cuestion de ex Cjase de Vicinie 
di Varian, pais dal Comun di 
Bbasilian. Su chest cantin si à 
cjacardt pardabon une vore, ma 
su un pont, par gno cont, no si à 
cjalcjat avonde, ven a stài sul fat 
che cheste vicende no rapresente 
dome un episodi di interès local 
ma ancje e soredut il simbul di 
une problematiche che e dovarès 
Jessi tratade cun impuartance 
estreme in dute Italie: la conser- 
vazion dal tesaur storic naziondl. 
Riv ai nestris dis e inacuarzisi 
che ancjemò no esist une sensibi- 
litàt distribuide cun uniformitàt 
fra i politics e lis aministrazions 
dal patrimoni che il passat nus à 
tramandat, pardabon mi lasse no 
dome sconciertàt ma ancje pessi- 
mist, parcè no si à ancjemò capît 
che il progrès nol consist intal 
scancela lis olmis dal passat, ma 
ben intal ricognossi la ricjece di 
chestis olmis e metilis tal centri di 
politichis direcupar e di valoriza- 
zion. Dome cussì i nestris paîs a 
podaran mantignî une identitàt, 
che une vore spes o vantìn tant 
che incorutibile e esente di ogni 
stravuelziment. La conclusion e 
à viodude la vitorie di un conser- 
vatorisim storic, che nol à nuie di 
vieri e che si contrapon a un mo- 
dernisim sfrenat e steril. O con- 
clit cuntun estrat rigjavat dal 
discors che il profess6r Vittorio 
Sgarbi al à tignût domenie ai 11 
di Otubar in riferiment a chest 
cas: “Il passat al è sacri; un lùc 
che al à ché storie al à di jessi ri- 
consacrat”. 


Enrico Rossi, Udin E 

PES VITIMIS 


dal taramot in Nepal 


— Redazion — 





Cul taramot dal 1976 i furlans 
a àn scrit "Il Friùl al ringrazie 
e nol dismentee". Cul taramot 
dal Nepal al è tornat il moment 
di dimostrà inmò une volte la 
solidarietàt dal Friùl pe int che 
e sta passant chei stes moments 
oribii. Noaltris no si dismenteìn 
di solidarietàt ricevude cuasi 
40 agns indaùr e par chest us 


segnalin une associazion furlane 


“Friuli Mandi Nepal 


Namasté onlus”, 


che e lavore in Nepal cun 
progjets dedicats in particolar 
par garanti la scolarizazion dai 
fruts. 

Par fa une donazion lait sul 
lôr ett: WWW.mandinamaste.net, 
ancje un picul segnal al pues da 


une grande man. ll 





CÎR 
LA NESTRE PAGIJINE 


LA PATRIE 
DAL FRIUL 


SU FACEBOOK 





...2 frache il “mi piace” 
par seguînus ancje li! 


Ò LA SGRIFE 


CIALIS PREMIADIS 
Chi di nô si barufe se il F-VJ al sedi 
une regjon virtuose o no, se e à di 


dâ o di vê dal Stât, e duncje cul risi 
di finî cul Venit e il Trentin cun la ri- 
duzion dal numar di regjons. Intant 
la Sicilie, che nissun al à il dubi che 
e vedi busis par cussì tal belanç, e 
sarà dal sigûr une des 12 regjons 
che a restin. 

LA PATRIE DAL FRIÙL 


DICEMBAR 2015 





DULÀ 
CJATÀ LA 
"PATRIE" 


Séstu 
proprietari di 
une edicule 
o une librarie che e varès gust di 
vê «La Patrie dal Friùl»? Aprofite 





de nestre ufierte speciàl «Met fùr la 
Patrie»: contatinus ae nestre mail (info@ 
lapatriedalfriul.org) e si metarìn dacuardi 
par furnîti il gjornàl cuntune ufierte 
pardabon conveniente. 

Par cumò «La Patrie dal Friùl» si cjatile 


T_T] CASSA ni RISPARMIO In dutis lis filiâls 


re FRIULI VENEZIA GIULIA ` 
de Casse di Sparagn 


Friûl-VJ. Te librarie, ediculis e tabacherie 
dal Friûl, li di: 

e LIBRARIE FRIULIBRIS Vie Piave 27, UDIN ° 
LIBRARIE LEONARDO di Maura Pontoni, Vie 

C. Colombo 6, PASIAN DI PRÂT * LIBRARIE 
TARANTOLA di G. Tavoschi, Vie Vittorio Veneto 

20 - C.P 236, UDIN e GJORNALÂR CIGARS 

di Modotti L., SS. Pontebbana Vie Corecian, C.C. 
Arcobaleno - BASILIAN * EDICULE di Fausto 
Cosatto, Place Venerio, UDIN * EDICULE DAL 
OSPEDAL di Zanoni, Giorgio snc, Placiàl S. Maria 
della Misericordia 15/2, UDIN e ARTECORNICI di 
Alessia Della Mora via Zorutti 26, Campoformido 
(UD) * TABACARIE di Furlano Pierina, Place Vittoria 
2, MERÈT DI TOMBE ° LIBRARIE MODERNA 

di Zavagno Sante, Cors Roma 34, SPILIMBERC 
(PN) è PAOLONI OMAR - Place Concordia 5/1, 
Orsaria - PREMARIAS * EDICULE CURIOSITÀ 

di Della Schiava & Cavallo, Place San Valentin 28, 
VISEPÈNTE e EDICOLA MEDEOT LIVIANA, Place 
Marconi 23/a, GARDISCJE (GO) * EDICOLA 
CHIUSSI MASSIMO, Vie Ciotti, GARDISCJE 

(GO) e EDICULE PERS di lez Alessandra, Via 
V.Ostermann 7, CUAR DI ROSACIS e CARTOLERIE 
«Il calamaio» di Rosa Bian Fabio, Vie Virgilio 3, 
MANIÀ (PN) «* TABACARIE - Ric. LOT di Asquini 
Cristiana, Vie Rome 67, CODROIP e MINIMARKET 
di Savio R. & C. (S.A.S.), Vie Udin 22, Maian (UD) 

e CARTUFFICIO di Franciulli Tiziana, Via Modolet 
2, Romans dal Lusing * GIO-CART di Capolicchio 
Patrizia, Via Latina 1, Romans dal Lusing ° 
TABACARIE-EDICULE di Ursino Alba, Corso Friuli 
27, Migjee e EDICULE Alessandro Bon, via Gramsci 
3, Flumisel e CARTOLIBRARIE Amalia Malacrea, 
place Roma 3, Dael e EDICULE "Marta, via Udin 

1 Maian ° 


N. 12 — DICEMBAR 2015 

(938 AGNS DE PATRIE) 

DIRETÔR RESPONSABIL ANDREA VALCIC, 
COLABORADÔRS MAURO DELLA SCHIAVA, 
GIOVANNI DI LENA, VENUSIA DOMINICI, 
NATASCIA GARGANO, TJAŠA GRUDEN, 
ANTONELLA LANFRIT, MARIO MARTINIS, 
ROMANO MICHELOT, ZUAN LAURIN NARDIN, 
MOIRA PEZZETTA, LINDA PICCO, ELISABETTA 
PITTANA, OSCAR PUNTEL, CHRISTIAN ROMANINI, 
ALESSIO SCREM, MARCO STOLFO, WALTER 
TOMADA, DREE VENIER, MARTA VEZZI, PIER 
ANTONIO ZANINI, DAVID ZANIRATO. see ĽUFICI DI 
SEGRETARIE DI GLEMONE AL È VIERT AL PUBLIC 
CUN CHEST ORARI OGNI MARTARS DES 

15.30 AES 17.30 see REDAZION E AMINISTRAZION 

VIA BASILIO BROLLO, 6 - 33013 GLEMONE 
(UDIN) - TEL. / FAX 0432 981411 ses LA GNOVE 
E-MAIL DE PATRIE - INFO@LAPATRIEDALFRIUL. 
ORG se VEN A VIODI - \VVWW.LAPATRIEDALFRIUL. 
ORG ve PROGJET GRAFIC E IMPAGJINAZION °°° DREE 
VENIER, PIER ANTONIO ZANINI - GTOWER.IT eee 
STAMPARIE LITHOSTAMPA S.R.L., PASIAN DI PRÀT 
ese MENSÎL AUTORIZAZION TRIBUNAL DI UDIN N. 20 
DAL 21.06.1984 ee PROPRIETÀT CLAPE DI CULTURE 
«LA PATRIE DAL FRIÙL» ses «LA PATRIE DAL FRIÙL» 
E VEN PUBLICADE CUL CONTRIBÙT FINANZIARI 
DE REGJON FRIUL - V. J. 

eee | ARTICUI A SON SCRITS IN LENGHE FURLANE 
E CU LA GRAFIE UFICIÀL DE REGJON FRIÛL - V. J. 
UNION STAMPE PERIODICHE TALIANE. 


ABONAMENTS °-° L'abonament al dure 
un an (undis numars) e al tache cul mês daspò 
che il boletin di Ccp al è rivât tai nestris uficis. Il 
gjornal e i regài a rivaran cjase dai abonàts par 
pueste. Aboniti sul Cont postal n. 12052338 
intestata «La Patrie dal Friùl» Glemone. Sul bo- 
letin impensiti di scrivi la forme di abonament. 
O aboniti midiant bonific: IBAN n. IT32 
V063 4063 8801 0000 0001 208 - Casse 
di Sparagn dal Friùl-VJ, Sede di GLEMONE 
(UD) Sul bonific impensiti di scrivi la forme di 
abonament, mandanus ancje une e-mail cul 
to indirs complet. Abonament par un an (sie 
pe Italie che pal forest) 25,00 Euros; (viôd 
sul sît www.lapatriedalfriul.org ae pagjine 


CEMUÙT ABONASI). 
DID SODIO AROÌ 


Belen, divinitàt panceltiche vene- 
rade in buine part de Europe, diu 
protetôr di Acuilee, cjapàt sù in 
forme sincretiche dai Latins fin de 
Tarde Antichitàt, al à gjoldît di une 
fortune grande e sflandorose. La 
etimologjie dal so non e volarès dî 
"riflès dal soreli su la ingrispadure 
da la aghe": e di fat, al è il simbul 
de rinassite de lûs daspò de lungje 
gnot invernàl. Divinitàt solstiziàl - 
celebrade te Patrie tant la gnot dai 
24 di Jugn che inte grande Vilie dai 
24 di Dicembar, cui siei tancj capitet 
sparniçâts inte campagne aquileiese 
cun tant di dediche votive e cu lis 
numerosis statuutis gjavadis für di 
sot tiere dai archeolics e che a ra- 
presentavin chel Apol-Belen cu la 
carateristiche corone a cinc pontis, 
simbul dal Soreli —, al è jentràt a Dër 
a pôc tal cult dai Cristians, cjapant 
sù daûr des voltis la muse e i simbui 
di Sant Zuan Batiste o dal stes Crist. 
Al è jentràt a plen dirit intes ceri- 
monits dal folclòr, jenfri lis faliscjis 
dai pignarùi, inte ruede infogade des 
cidulis, intes rapresentazions simbo- 
lichis tant misteriosis dai mosaics 
di Acuilee, o ancjemò pituradis o 
sculpidis su la muse des glestis che 
de Basiliche Mari a seguissin i trois 
antîcs pal Noricum, la grande regjon 
che e cjapave dentri buine part de 
Carinzie e de Slovenie di cumò. Al 
reste, ore presint, un simbul potent 
e plen di magjie par ducj chei che a 
cjalin la gnot plui scure di un Invier 
dal presint cu la sigurece che prime 
o dopo Belen al tornarà, cu la sô lûs, 
a sticà lis cussiencis par che a sepin 
imagjinàsi un Friûl diferent e sore- 


dut libar. i 


"Se tu ciris ispirazion, prove a 
lassâmi chi, sot dal altarut di mar- 
mul, une fuiace di mei impastade cu 
la mîl. A saran almancul mil agns che 
otiri la gole, ma nissun mi puarte plui 
nancje une gruse di ufierte". Mi cjali 
ator ma no viôt anime. Il cîl di Acuilee 
in chestis zornadis di Dicembar al è 
sflandorôs. Il frêt al cisiche tes orelis, 
ma ti console une lûs clarissime, che 
e somee cjantâ l'avent dal Solstizi di 
Invier, che o celebrarìn di chi a cual- 
chi zornade. I miei pas a cricin su 
la glerie dal biel vial dal vecjo puart 
fluvial, ma no sint nissun altri rumòr 
e dulintor di me nol è nissun: "Cjale 
chi po, parsore dal capitel". O alci i 
vol, e propite parsore dal monument 
dedicat al diu Belen mi pàr di viodi 
un alc. Un lamp, un riflès, mi pâr. 
Un zûc dal soreli in cheste ore che e 
sbrisse svelte sul savòr de sere. 

"Tu as intervistàt par un an intîr per- 


UN LAMP 


Ce che a disaressin dal Friàl di vué, chei che a àn fat la sô storie 


Angelo Floramo 





BELEN INTUN DISSEN 
DI GIOVANNI DI LENA 


sonags de culture, de storie, de lete- 
rature furlane. E jo? Ce soio? O voi 
trastolon di miàrs di agns pai trois di 
cheste Tiere. O "od ai viodudis di mu- 
sis, 0 nd ai cergadis di etis. O savarai 
esprimiti un pinsirut, no crodistu? Ti 
confessi che un tininin mi consideri 
escludît. Ancje ofindàt. Oh, i umans! 
No rivin mai a véti agràt, di memorie 
curte, si dismentein svelts di ce che 
si à fat par lôr". 

E je vere che il vin in Acuilee al è 
straordenari, bon, pastòs e profumàt. 
Dal timp dai Latins in ca al è co- 
gnossût e preseàt. Ma no crodevi di 
vê bevût cussì tant di imagjinàmi un 
incuintri come chest. Cussì, tant par 
butAle in ridi, o stoi al zàc cu la mê 


da 
È 





W 


cjoche e mi tiri dongje dal altarut: 
"Siôr Belen preseât, us presenti i 
miei rispiets", e mi inchini un pôc 
inte sô direzion. "No sta fâ il bulo. 
Chi no si trate di vin, matucel, ma di 
une aparizion. Probabilmentri la mê 
ultime, in cheste Tiere, dal moment 
che le ricognòs simpri di mancul. 
Anzit, par dîle dute e francje, par rivà 
fin chi, a Acuilee, la mé citàt, mi soi 
ancje pierdàt. Tarondis, autostradis, 
deviazions par lavòrs, une perifarie 
dute compagne plene di capanons, 
supermarc]jàts, magazins, vetrinis. 
Un lusòr tant di gnot come vie pal dì. 
Ma ce staiso fasint? Nancje Atile al 
veve olsàt cussì tant! Cussì, cirint di 
visàmi la vecje strade, mi soi pierdût 


A TU PAR TU 


su ché gnove. Ce malatie véso cJapa- 
de? Ché di jemplâ dut di asfalt e di ci- 
ment?". O tachi a pensà che forsit nol 
è il bon Refosc che al sunsure pinsîrs 
stramps al gno cjàf, ma che salacor 
alc di maraveòs mi sta sucedint propit 
a mi, chi, in chest moment. E alore o 
insist: "Tu as di perdonàmi. Nol capi- 
te mighe tant dispès di fevelà cuntun 
Diu!". E lui, sgagnint: "O varessis 
di jessi ben usâts voaltris Furlans, 
dal moment che tancj di lôr, crodint 
di jessi divins, nancje si sporcjin a 
fevelà cun voaltris. O stoi pensant 
a dute ché galarie di galantoms che 
a presumin di vé cJapàt sù il nestri 
puest e a restin sentàts sui lôr trons, 
ven a stâi duc] chei predis curiài, o 
Dës ancjemò chei galantoms de poli- 
tiche plui o mancul alte, i funzionaris 
des istituzions, plui o mancul inutilis. 
Vuelistu che o ledi indevant?". 

Mi plas la ironie che e sclopete in 
cheste vôs che e fevele di dentri di 
une lûs che mi incussìs i voi: "Mi 
somee che di là sù tu rivis a viodi 
tantis robis!". La flame di aur e fâs 
une vampe, e devente rosse, come ra- 
biose: "Sbaliat! Jo o soi stàt par agno- 
rums un diu furlan che nol à mai vude 
la usance di cJalà il mont di là sù. Mi 
sol simpri impastàt cu la Tiere. O soi 
la anime di ogni risultive. La linfe che 
us Duarte lis rosis, il forment, la ploie. 
Cemft podaressio fâmi une idee dal 
Friûl se o vivès lontan di voaltris?". 
Mi ven di ridi pensant che plui di 
cualchi governadéòr o assessòr lu fâs 
di simpri, e pûr al pretint di jessi au- 
torevul e profont cognossidér de int 
che al è clamât a aministrà. 

Cumò no volarès jessi stracapît. Nol 
è che cun cheste ultime pagjinute mi 
sedi votàt al mont paian, funzionant 
lis més preieris al diu Belen. Però, 
ce che mi conte mi pâr sensàt. E mi 
conving, Refosc o no Refosc, che al 
è cetant plui sintiment parsore di ché 
pigule piere epigrafade a Acuilee, 
che in dute la presunzion che e salte 
for di ogni scansel di tancj di che 
uficis, chi di nô, che magari cussì no! 
E alore, no sai voaltris, ma inte lungje 
vilie dai 24 di Dicembar, dome par 
precauzion, une fuiagute di mei e di 
mîl jo le poi sul capitel. E magari o 
voi ancje a trai cualchi cidule. E o 
buti alc di vecjo tal fûc dal pignardì. 
Cussì. Tant parrestà dentri dal agàr de 
tradizion. E tal cûr de gnot, o algarai 
i miei pinsîrs e bogns proponiments 
par che i progjets inmanets pal an 
che al ven a vadin in buine. Ae fin, nol 
sarà come presentà une domande in- 
tai uficis de "Regjon Friàl- Vignesie 
Julie". Ma almancul, e di chest o soi 
sigûr, mi divertirai une vore di plui! 
E, tal non di Belen, augurons a duc) 
di bon finiment e di bon principi.. E 


